نووسینگەى نەتەوە یەکگرتووەکان تایبەت بە مخەدەرات و تاوان و حکومەتى هەرێمى کوردستان-عێراق باس لە هەڕەشەکانى شەڕکەرە تیرۆرستە بیانییەکان دەکەن لە رێگاى هاوکارى تەکنیکى بۆ جێبەجێکردنى یاسا و چاکسازى و دادوەرى | نەتەوە یەکگرتووەکان له عيراق\n٢٨\_١١\_٢٠٢١ هەولێر، هەرێمى کوردستانى عێراق\nبە بەشدارى وەزیرى ناوخۆ بەڕێز رێبەر ئەحمەد و وەزیرى کار و کاروبارى کۆمەڵایەتى بەڕێز کوێستان محمد و بەڕێز ئەحمەد نەجمەدین، بەڕێوەبەرى گشتى چاکسازى کۆمەڵایەتى لە حکومەتى هەرێمى کوردستان و کوسوڵى گشتى ئەمریکا لە هەولێر بەڕێز رۆبەرت پاڵادینۆ و رێکخەرانى نێودەوڵەتى نووسینگەى نەتەوە یەکگرتووەکان تایبەت بە مخەدەرات و تاوان و پسپۆرى شارەزاى نێودەوڵەتى: نووسینگەى نەتەوە یەکگرتووەکان تایبەت بە مخەدەرات و تاوان لە عێراق یەکەم وێرکشۆپى تایبەتى بە هەڵسەنگاندنى پێویستى مەترسییەکان و پڕۆتۆکۆڵ لە بەندیخانەکان و پلانى جێبەجێ کرنى حکومەکان و پەرەپێدانى سیاسەت و پڕۆتۆکۆڵەکان تایبەت بە جێبەجێکردن و بەکرداریکردنى هەڵسەنگاندنى دیاریکراوى پێویستى و مەترسییەکانى تیرۆرست و بەندکراوە گەڕاوە شەڕکەرە بیانییەکان بۆ بەڕێوەبەر و کارمەندانى بەندیخانە و سەنتەرەکانى چاکسازى لەژێر دەسەڵاتى حکومەتى هەرێمى کوردستان سازکرد. ئەو وێرکشۆپە لە چوارچێوەى بەرنامەى بەندکردنى تیرۆرستانى گەڕاوەى شەڕکەرى بیانى و لە ژێر چاودێرى نووسینگەى هەرێمى نەتەوە یەکگرتووەکان لە رۆژهەڵاتى ناوەڕاست و باکورى ئەفریقیا دەدرێت.\nلە وتاری کردنەوەى وێرکشۆپەکەدا، بەڕێز على ئەلبڕێر، رێکخەرى باڵا و بەرپرسى نووسینگەى نەتەوە یەکگرتووەکان تایبەت بە مخەدەرات و تاوان لە عێراق بەگەرمى بەرپرسانى حکومەت و کونسوڵى گشتى ئەمریکا و شارەزا نێودەوڵەتییەکانى بەخێرهێنا و گووتى ئامانجى سەرەکى ئەو بەرنامەیە بۆ بەهێزکردنى تواناى دامەزراوەکانى حکومەتە بۆ ئەوەى بتوانن هەڕەشەى تیرۆرستە بیانیەکان بەڕێوەببەن لە رێگاى پێشکەشکردنى هاوکارى تەکنیکى بۆ کەرتەکانى رێگەگرتن لە تاوان و سیستەمى دادوەرى تاوان. هەروەها رایگەیاند کە نووسینگەى نەتەوە یەکگرتووەکان تایبەت بە مخەدەرات و تاوان لە عێراق لە نزیکەوە کاردەکات لەگەڵ حکومەتى فیدڕاڵى لە بەغدا و حکومەتى هەرێمى کوردستان و هاوکاریى بەهێزى دروست کردووە لەسەر بنەماى ئامانج و کارى لە پیشینەى هاوبەش و متمانەى دوولایەنە بۆ جێبەجێکردنى ئەو بەرنامەیە بەسەرکەوتوویى لەسەرانسەرى عێراق و هاوکات سوپاسى ویلایەتە یەکگرتووەکانى ئەمریکاى کرد بۆ دابینکردنى ئەو کۆمەکى داراییە سەخیان بۆ ئەو بەرنامەیە. بەڕێز ئەلبڕێر باسی ئەوەى کرد کە ئەو بەرنامەیە ئامانجیەتى کە ستراتیجى تایبەت پەرەپێبدات بە لەبەرچاوگرتنى هەستیارى گێندەرى بۆ مامەڵکردن و رووبەرووبوونەوەى بیرۆکەى تیرۆر لە بەندیخانەکان هاوتەریب لەگەڵ ئەولیاتى نشتیمانى و یاسا مرۆیى نێودەوڵەتیى و یاساى مافى مرۆڤ وە بەگوێرەى یاسا نێودەوڵەتییە پەیوەندارەکانى تر وەکو کەمترین بنەماکانى مامەڵەکردن لەگەڵ بەندکراوان کە ناساراوە بە (رێساى نێڵسن ماندێلا).\nدواتر لە میانەى وتارەکەیدا، بەڕێز رێبەر ئەحمەد وەزیرى ناوخۆ بەناوى حکومەتى هەرێمى کوردسان سوپاس و پێزانینى دەربڕى بۆ نووسینگەى نەتەوە یەکگرتووەکان تایبەت بە مخەدەرات و تاوان و ویلایەتە یەکگرتووەکانى ئەمریکا بۆ ئەو پاڵپشتییە زۆر پێویستە بۆ بەهێزکردنى تواناى لایەنە پەیوەندارەکانى حکومەت بۆ بەڕێوەبردن و کەمکردنەوەى هەڕشەکانى بەندکراوە تیرۆرستەکان. هەروەها بەڕێز ئەحمەد باسى لە کێشە و تەحدییەکان کرد بەهۆى تیرۆرستە بەندکراوەکان و پێویستى دانانى ستراتیجى و سیاسەت بۆ رێگەگرتن لە بڵاوبوونەوەى توندڕەوى و توندوتیژى لە بەندیخانەکان و سەنتەرەکانى چاکسازى. هاوکات بەڕێز رێبەر دووپاتى لە هاوکارى و کرانەوەى تەواوى حکومەت کردەوە بۆ هێنانى باشترین ئەزموونى نێودەوڵەتى و سوود وەرگرتن لە شارەزایى تەکنیکى نووسینگەى نەتەوە یەکگرتووەکان تایبەت بە مخەدەرات و تاوان بۆ باشترکردنى سیستەمى بەڕێوەبردنى بەندیخانەکان لە کوردستان هاوتەریب لەگەڵ یاسا و بنەماکانى مافى مرۆڤ.\nپاشان بەڕێز کوێستان محمد، وەزیرى کار و کاروبارى کۆمەڵایەتى وتەیەکى پێشکەش کرد و لەسەرەتادا سوپاسى نووسینگەى نەتەوە یەکگرتووەکان تایبەت بە مخەدەرات و تاوان کرد بۆ ئەو دەست پێشخەرییە و پێشکەش کردنى هاوکارى تەکنیکى بە بەندیخانەکان و سەنەتەرەکانى چاکسازى لە ژێرچاودێرى وەزارەتەکەیاندان. هاواکات بەڕێز وەزیر دووپاتیکردەوە کە پێویستە مەبەستى بەندیخانەکان بگۆڕدرێت لە سەنەتەرى بەندگرتن و سزادان بۆ سەنتەرى چاکسازى و گونجاندنەوە بۆ یارمەتیدانى تاوانباران و چاککبوونەوەیان و دووبارە گونجاندنەوەیان لە ناو کۆمەڵگا دواى تەواوکردنى ماوەى حوکمەکانیان.\nهەروەها بەڕێز رۆبەرت پاڵادینۆ، کونسوڵى گشتى ئەمریکا لە کوردستان وتارێکى پێشکەش کرد و رایگەیاند کە وەکو بەشێکى بەهێزى هەوڵەکانى کۆمەڵگاى نێودەوڵەتى بۆ رووبەرووبوونەوەى تیرۆر و راگرتنى هاتووچۆى تیرۆرستە شەڕکەرە بیانیەکان بریتیە لە رووبەرووکردنەوەى هەموو ئەو ئەوانەى تاوانى تیرۆرستیان ئەنجامداوە بە یاسا و بەرپرسیار بکرێن لەبەرامبەر کردەوەکانیان، بەگوێرەى بنەما یاساییەکان و مافەکانى مرۆڤ. بەڕێز رۆبەرت لە درێژەى وتەکەیدا رایگەیاند کە لە ساڵى ٢٠١١ وە ویلایەتە یەکگرتووەکانى ئەمریکا پاڵپشتى هاوبەشەکانى کردووە لەسەرانسەرى جیهان بۆ زیادکردنى هۆشیارى دەربارەى پڕاکتیزە مرۆییەکانى بەڕێوەبردنى تیرۆرستە بەندکراوەکان و یارمەتى پێشکەش کردوون بۆ جێبەجێ کردنى چاکسازى بەمەبەستى رێگەگرتن لە بڵاوبوونەوە و زیاتر توندڕەو بوونى تیرۆرستەکان لە بەندیخانەکان. هاوکات وێرکشۆپى ئەو هەفتەیە یەکێکە لە زنجیریەک چاڵاکى کە نەخشەکراون بۆ یارمەتیدانى عێراق بۆ بەڕێوەبردن و کەمکردنەوەى مەترسى ئاسایش بەهۆى بەندکراوە تیرۆرستە شەڕکەرە بیانییەکان و رێگەگرتن لە بڵاوبوونەوەى زیاترى توندڕەوى لەلایەن بەندکراوەکانى تر لە سیستەمى بەندیخانەکانیان.\nدواتر بەڕێز تۆڕبن ئادەمز، رێکخەرى نێودەوڵەتى نووسینگەى نەتەوە یەکگرتووەکان تایبەت بە مخەدەرات و تاوان لە ڤیەنا پوختیەکى پێشکەش بە ئامادەبووان کرد دەربارەى ئامانجەکانى هەڵسەنگاندنى پێویستى مەترسییەکان و گووتى لە مانگى نیسانى ئەمساڵ، پێکهاتەى نەتەوە یەکگرتووەکان بەگشتى هەڵوێستێکى هاوبەشى داڕشت و پەسندکرد لەسەر بەندکردن لەگەڵ چوراچێوەى هاوبەش بۆ پاڵپشتى نەتەوە یەکگرتووەکان بۆ وڵاتە ئەندامەکان دەربارەى بابەتە پەیوەندارەکان بە بەندکردن. ئەو هەڵوێستە هاوبەشە دووپاتى ئەوە دەکاتەوە کە سیستەمى بەندیخانەکان لەسەرانسەرى جیهان بەردەوام رووبەرووى تەحدى بنەڕەتى بۆتەوە کە بۆتە هۆى لاوازکردنى مەبەستى سەرەکى حوکمەکانى بەندیخانە. لەبڕى پاراستنى کۆمەڵگا لە تاوان و رێگەگرتن لە گەڕانەوە سەر تاوان بۆ ئامادەکردنى بەندکراوان بۆ دووبارە گونجاندنەوەیان لەناو کۆمەڵگا لە دواى بەربوون، بەندکردنى درێژخایەن و قەڕەباڵغى لەناو بەندیخانەکان و پشتگوێخستن و مامەڵەى خراپ بۆتە هۆى بەهێزکردنى نادادپەروەرى و بێبەش کردن و پشتگوێخستن لە زۆر وڵاتدا. هەروەها رایگەیاند کە هەڵوێستى هاوبەش تاکید لەسەر چاکسازى لە بەندیخانەکان و مامەڵەکردن لەگەڵ بەندکراوان لە کارى هەرە لە پێشینەى داناوە وەکو دادگەرى و حوکمى یاسا و وەکو بەشێکى تەواوکارى ئەنجێنداى ٢٠٣٠ بۆ پابەندبوون بە گەشەسەندنى بەردەوام “بەجێ نەهێشتنى کەس لە دواوە “.\nبه‌رپرسى نيشاندان و په‌يوه‌ندييه‌كان


سندوقی نەتەوە یەكگرتووەكان لە پرۆژەیەكدا، راهێنان بە كوڕان و كچانی كورد دەكات\nبە پێی راگەیەنراوێك كە لەلایەن سندوقی نەتەوە یەكگرتووەكان بڵاوكراوەتەوە ئاماژەی بەوە داوە كە بۆ ماوەی دوو مانگی داهاتوو، 20 كچ و كوڕی گەنج ڕاهێنانیان پێ دەكرێت لە بوارەكانی لێهاتوویی سەركردایەتی و دەستپێشخەری كار و بەڕێوەبردنی دارایی و بایەخدان بە لایەنی بەرپرسیارێتیی كۆمەڵایەتیی بزنس،هەروەها بەشداربووان سوود لە دانیشتنەكانی یەكسانی جێندەری و نەهێشتنی توندوتیژیی جێندەری و مافی و تەندروستیی وەردەگرن.\nهاوڕی جەبار حەمەد، جێگری بەرێوەبەری سندوقی پشتیوانی پرۆژە بچووكەكانی لاوان: "خۆشحاڵین بە ڕاگەیاندنی ئەم پڕۆژە گرنگە لەگەڵ وەزارەتی ڕۆشنبیری و لاوان و سندوقی نەتەوە یەكگرتووەكان بۆ دانیشتوان. پڕۆژەكە یارمەتی گەنجان دەدات كە توانای دامەزراندن و لێهاتوویی كاری زۆر پێویست بەدەست بهێنن، بە تیشك خستنەسەر یەكسانی جێندەری و خزمەتكردنی كۆمەڵگاكانیان. هیوادارین پڕۆژەكە لە ناوەندەكانی دیكەی گەنجان بەردەوام بن لە سەرتاسەری وڵات بۆ گەیشتن بە زۆرترین ژمارەی ئەو گەنجانەی كە دەتوانن گۆڕانكاری دروست بكەن".\nهەر لە راگەیەنراوەكەدا هاتووە كە بۆ پشتگیری كردنی پڕۆژەی دەستپێشخەری كار و تواناسازی گەنجان، سندوقی نەتەوە یەكگرتووەكان بۆ دانیشتوان بڕە پارەیەك دابین دەكات بۆ چەند پڕۆژەیەك كە كاریگەری كۆمەڵایەتیی بەردەوام پیشان دەدات لەسەر كۆمەڵگە. هەروەها وەزارەتی كار و كاروباری كۆمەڵایەتی قەرزی كورتخایەن پێشكەش بە بەشداربووان دەكات بۆ یارمەتیدانیان بۆ دەستپێكردنی پڕۆژە بچووكەكانیان لەسەر بنەمای پێوەری شیاویی دیاریكراو.


بازاڕی دۆلارەکەی سلێمانی دەکرێتە ئەلیکترۆنی\nوردەکاریی سیستمە نوێیەکە\n2021.05.14 - 19:02\nلەڕێگەی ئەپلیکەیشنێکەوە بازاڕی دۆلارەکەی شاری سلێمانی دەکرێت بەئەلیکترۆنی‌و مامەڵەی دراوو ئاڵوگۆری پارەی تێدا دەکرێت، بە ئامانجى ئەوەى ببێتە ناوەندێکی گەورەی بازرگانی.\nمیر کاوە، سەرپەرشتیاری گشتی ئەپڵیکەیشنی ئاڵوگۆڕی دراوی ئەلکترۆنی لەشاری سلێمانی بە گۆڤارى "بازرگانی و پیشەسازی" راگەیاند "پلادفۆڕمی IRAQI MONEY EXCHANGE بریتیە لەبۆرسەیەکی ئەلکترۆنی تایبەت بەئاڵوگۆڕی دراو، تیایدا بەکارهێنەر دەتوانێت نرخی ڕاستەوخۆی دراوەکان ببینێت‌و بەئاسانترین شێوە دەتوانێت مامەڵەکان‌و گرێبەستی ئەلکترۆنی ئەنجام بدات کە ئەمەش دەبێتە هۆی فەراهەمکردنی چوارچێوەیەکی یاسایی بۆ مامەڵەکان".\nرونیشیکردەوە "ئامانجی ئەم بۆرسە ئەلکترۆنیە ئەوەیە بازاڕی ئاڵوگۆڕی دۆلارەکەی سلێمانی ببێتە ناوەندێکی گەورەی بازرگانی‌و خاوەن سیستەمێکی ئەلکترۆنی پێشکەوتو، کۆمپانیاو نوسینگەکانی ئاڵوگۆڕی دراو کە مۆڵەتی فەرمیان هەیە تاکە لایەن دەبن کە دەتوانن راستەوخۆ بەشدار بن لەسیستمەکەداو هەر لایەنێکی تریش لەناو سلێمانی‌و شارەکانی تری عێراق‌و دەرەوەی وڵات دەبێت لەڕێگەی ئەوانەوە بەشدار بن لەبۆرسەکەدا بۆ ئەنجامدانی مامەڵەکانیان".\nمیر ئاماژە بەوە دەکات زیادکردنی قەبارەی مامەڵەی بازرگانی بەبڕی تێچووی کەمترو کاتی کەمترو دانانی چوارچێوەیەکی یاسایی بۆ مامەڵەکان لەڕێگەی ئەنجامدانی گرێبەستی ئەلکترۆنیەوە، وادەکات بازرگانانی ئاڵوگۆڕی دراوی سلێمانی بتوانن بەشێوەیەکی ئۆنلاین زۆفەری کڕین‌و فرۆشتن لەڕێگەی مۆبایلەوە دابنێن لەهەر کات‌و شوێنێکدا بن.\n"تایبەتمەندی ئەم بۆرسە ئەلکترۆنیە بەشێوەی ئەپڵیکەیشن لەسەر سیستمی ئاندرۆیدو ئای ئۆئێس بەردەستە و نرخی راستەوخۆی دراوەکان‌و مێژووی گۆڕانی نرخی دراوەکان لەخۆدەگرێت‌و گروپ بۆ هەموو جۆرە دراوێک هەیە کە بەشداربوان دەخوازن مامەڵەی پێوە بکەن، بەپێی خواستی بەشداربووان دەکریت گروپی تایبەت دروستبکرێت بۆ هەر کۆمەڵە بازرگانێک کە دەخوازێت بەجیا مامەڵەی تێدا بکەن".\nلە سلێمانی لەچەند بازاڕیکدا ئاڵوگۆڕی دراو دەکرێت، کە گرنگترینیان بازاڕی شەوکەتی مەلاو بازاڕی دۆلارەکەیە، کە نزیکەی ٣٠٠ نوسینگەی گۆڕینەوەی دراو لەخۆدەگرن، تا ئێستا زۆربەی ئاڵوگۆڕی دراو بەشێوەی کاش کراوە، ئێستا لەڕێگەی ئەم ئەپلیکەیشنەوە ئاسانکاری بۆ ئەوە دەکرێت کە ئاڵوگۆڕی دراو ببێت بەئەلکترۆنی.\nمیر ئەوە روندەکاتەوە کە بەشداربوو دەبێت لەبازاڕی ئاڵوگۆڕی دراوەکە کار بکات‌و مۆڵەتی فەرمی هەبێت، هەر لایەنێکی دیکەش خواستی بەشداریکردنی هەبێت دەبێت لەلایەن بازرگانی ئاڵوگۆڕی دراو مۆڵەتی فەرمیان هەبێت‌و بەشدار بن.\nهەروەها ئاماژەی بەوە کرد کە سیستمی ئەلکترۆنی IRAQI MONEY EXCHANGE بەهەر سی زمانی کوردی‌و عەرەبی‌و ئینگلیزی کاردەکات، هەر بەشداربویەک هەژماری تایبەت بەخۆی دەبێت، کە تەنها لەسەر یەک مۆبایل کار دەکات‌و بەشداربوو خۆی دەتوانێت گروپی ئەو جۆرە دراوە هەڵبژێرێت دەیەوێت مامەڵەی پێوە بکات، بەشداربوو دەشتوانێت ئۆفەری کڕین یان فرۆشتن دابنیت‌و بەنامەی دەنگی یاخود نوسین لەکاتی قبوڵکردن‌و ڕێکەوتنی هەردوو لایەنی مامەڵە، گریبەستێکی ئەلکترۆنی یاسایی دروست دەبێت لەنێوانیانداو گرێبەستەکان پارێزراون‌و تەنها بەشداربوو خۆی دەتوانێت هەموو زانیارییەک دەربارەی گرێبەستەکانی خۆی ببینێت.\nوتیشی "سیستمەکە لەلایەن کەسانی شارەزای تایبەت بەئاڵوگۆڕی دراو لەوڵاتی بەریتانیا دروستکراوەو چاودێری بەردوامی هەیەو بەشێوەیەکی پێشکەوتو پارێزراوە".\nجارێکیتر گەڕانەوەى پێشمەرگە بۆ کەرکوک ڕەتدەکرێتەوە\n2021.05.21 - 22:50


تەقین ل سەر رێیا لەشکەرێن ترکیێ چێبوو - دارکا مازی\nتەقین ل سەر رێیا لەشکەرێن ترکیێ چێبوو\nل پارێزگەھا ئدلبێ یا ل باکورێ رۆژئاڤایێ سووریێ، ل سەر رێیا کاروانەکە ھێزێن ئارتێشا ترکیێ تەقینەک چێبوو و ل گۆر ئاگاھییان، ھەژمارەک لەشکەرێن ترکیێ بریندار بوونە، کو تێ گۆتن برینا ھنەکان دژوارە.\nل گۆر ئاگاھیێن ژ ھەرێمێ ب دەست پێگەها «دارکا مازی» كه‌تنه، تەقین ل سەر رێیا M4ێ یا ناڤدەولەتی و د دەما دەرباسبوونا کاروانەکە ھێزێن ترکیێ دە چێبوویە، د ئەنجاما تەقینێ دە ھەژمارەک لەشکەرێن ترکیێ بریندار بوونە، کو برینا ھنەکان گرانە.\nتێ زانین کو ئیرۆ رۆژا چارشەمی دەولەتا داگیرکار یا ترکیێ جارەکە دن 25 ئەرەبەیێن له‌شكری شاندنه ئدلبێ.\nناڤەندا چاڤدێرییا مافێن مرۆڤان یا سووریێ «سۆھر» پێش نها راگھاندبوو کو کاروانەکی له‌شكری یێ ترکیێ کو ژ 25 ئەرەبەیان پێک دھات، ب رێیا دەریێ کەفەر لۆسینێ ل سەر سینۆرێ ب لیوا ئیسکەندەرۆن، دەرباسی ئدلبێ بوو و بەرێ خوە دا نۆقتەیا چاڤدێریێ یا ترکیەیێ یا ل بارەگەھا ئەل-مەستوومایا ل نێزی باژارێ ئدلبێ، ب ڤێ یەکێ رە ژ 5ێ ئادارێ ھەتا نھا 3 ھەزار و 460 ئالاڤێن له‌شكری دەرباسی ئاخا سووریێ بوونە.\nهەتا نها تو ئالییەکێ بەرپرساتییا ئامانج کرن و تەقاندنا بۆمبەیان ل سەر رێیا کاروانێ هیزێن ئارتێشا ترکیێ ب ستۆیێ خوە ڤە نەگرتییە ناهێ زانین ژی كو هەژمارا کوشتی و بریندارێن ترکیێ چەندن، ب تەنێ ئەڤ نەبە کو برینێن هنەک ژ وان پڕ گران و دژوارن.


NRT TV | کوردستان | چیرۆکی دەستگیرکردنی ئاسۆ ئەحمەدی ڕۆژنامەنوس\n4290 جار خوێندراوەتەوە\nڕۆژێکی درێژ لە دەستبەسەرکردن و لێدان و سوکایەتی لە ناوچە جێناکۆکەکان؛ "ھەر ھێزێکی ئەمنی دەھات دەستبەسەری دەکردین."\nئاسۆ ئەحمەدی ڕۆژنامەنووس چیرۆکی خۆی دەگێڕێتەوە..\nلە ناوچە جێناکۆکەکان کە ھەندێکجار پێی دەگوترێت ناوچە کێشە لەسەرەکان دۆخی ئەمنی زۆر ئاڵۆزە، سەروەری یاسا لە ئاستێکی نزمدایە، چەندین کێشە و ململانێی نەتەوەیی، سیاسیی و سەربازی تێدایە، ھەموو ئەو مەترسییانەش بۆ ڕۆژنامەنووسان دوو قاتن و بە بەردەوامی ھێزە ئەمنییەکان پێشێلکاری دژی ڕۆژنامەنووسان دەکەن، بە تایبەتی لە دوای ڕووداوەکانی ١٦ی ئۆکتۆبەری ساڵی ٢٠١٧.\nنموونە زۆرن، بەڵام چیرۆکی ئاسۆ ئەحمەدی ٢٦ ساڵ کە پەیامنێری کەناڵی ئێن ئاڕ تییە و ئەزموونی نۆ ساڵی ھەیە لە بوارەکەدا، نموونەیەکی جیاوازە لە پێشێلکاری ھێزە ئەمنییەکان لەدژی ڕۆژنامەنووسان.\nوەک ئاسۆ دەیگێڕێتەوە، ڕۆژی ١٤ی ئایاری ٢٠١٩ بەھۆی ئەوەی چوونەتە گوندی پەڵکانە (دەکەوێتە سنووری دوبز و ٥٥ کم لە کەرکوکەوە دوورە) بۆ ڕووماڵی "تەعریب و دەستبەسەرداگرتنی زەوی و موڵکی کوردانی ناوچەکە لەلایەن عەرەبە ھاوردەکانەوە"، چونکە دانیشتووانی گوندەکە پەیوەندی پێوە دەکەن تاوەکو ڕووماڵی دۆخەکە بکات، ئاخر شەڕ و ئاڵۆزی دروست بوو بوو، چەند کەسێک لە ھەردوولا برینداربوو بوون و چەند کەسێکیش دەستگیرکرابوون.\nوەک ئاسۆ دەشڵێت، "لەناکاو ھەمەرێکی فەوجی مفاویری سەر بە فیرقەی ١٤ی ئۆپراسیۆنەکانی سەڵاحەدین ھات، کە کامێرا و کەلوپەلی ڕۆژنامەوانی بینی بە شێوەیەکی دڕندانە ھاتنە لای ئێمە و داوای باجی پشتگیری ئۆپراسیۆنە ھاوبەشەکانی لێ کردم، گوتیان چۆن ھاتوویتە ناوچەیەکی سەربازی؟"\nسەرچاوە: نقابە الێحفیین تدین اعتقال مراسلین ومێور فی احدی قری کرکوک\nئاسۆ و ھاوڕێکانی تەنھا باجی دەزگاکەی خۆیان و باجی ڕێگەپێدانی ئیدارەی پارێزگای کەرکوکیان پێ دەبێت. بەپێی یاساش، تەنھا ئەو باجانە پێویستن بۆ ڕووماڵکردن و کاری ڕۆژنامەوانی، "ئێمە گوتمان باجی ئۆپراسیۆنەکانمان نییە، ئەم ناوچەیەش سەربازی نییە و خەڵکی تێدا دەژی، ھیچ ڕۆژنامەنووسێکیش لەو جۆرە باجەی بۆ نەکراوە!"\nلەو کاتەدا سەربازەکە پەیوەندی بە بارەگای فەوجەکەی دەکات، ماوەی یەک کاتژمێر لەبەر ھەتاوەکە ڕایان دەگرێت، ئەو ڕۆژە ڕەمەزان دەبێت و ئاسۆ و ھاوکارەکەی بە ڕۆژوو بوون.\nدوای ماوەیەک ڕۆیشتن بە ئۆتۆمبێلەکانی خۆمان، ئۆتۆمبێلێکی ھێزە ئەمنییەکان کەوتە پێشمان گوتی ئامر فەوج داواتان دەکات بابڕۆین بۆ بارەگای فەوج لەناو دارستانی شەناغە لە دوبز، کە چووینە ئەوێ، خێرا کامێرا و مۆبایل و باج و ناسنامەیان لێمان وەرگرت، دواتر بردینیان بۆ ژووری موقەدەم ڕوکن "وەلا سەباح عەزی" و گوتی، ئێوە پێشێلکاریتان کردووە؟ ھاتوونەتە ناوچەی دەسەڵاتی ئێمە بەبێ ئاگاداری ئێمە، پەخشی ڕاستەوخۆتان کردوە و ڕووماڵی بابەتەکەتان کردووە، ئیتر دەستی بە لێکۆڵینەوە کرد لە گەڵمان تاوەکو کاتژمێر ٤:٣٠ خولەکی ئێوارە".\n"ھەر ھێزێک ئێمەی دەبینی دەستبەسەری دەکردین"\nڕێگای چوونەوە بۆ سەرگەڕانیان دەچێتەوە ناو گوندی پەڵکانە کە تا ئەو کاتەش ھەر ئاڵۆزییەکان بەردەوام بوو، "لەگەڵ گەشتنمان بۆ ناو گوندەکە، مەفرەزەیەکی دیکە ڕاوەستا بوو کە سەر بە دەزگای ھەواڵگری بارەگای فەوج بوو، ئێمەیان ڕاگرت و دیسان مۆبایلەکانیان لێ وەرگرتین، بەوپەڕی توڕەیی و شڵەژاوییەوە ئێمەیان کردە نێو پشتی ئۆتۆمبێلێکی سەربازی."\n"وێنەگرەکەم تەنھا گوتی بۆ وامان لێ دەکەن خۆ تیرۆریست نین! سێ سەرباز گوتیان (لیش ما یعجبک؟ اژا ما یعجبک خلی نعرف؟!)، واتە چیە بەدڵت نییە؟ ئەگە ر بەدڵت نییە بڵێ با بزانین؟!".\nسەرچاوە: میترۆ: لە ناوچەکانی مادەی ١٤٠ژینگەی کاری رۆژنامەنووسی دوژمناکارانەیە\nسەرچاوە: جرائم قتل وتسریح تعسفی: ٤٠ انتھاکاً گال الێحفیین فی ٢٠١٩\nدواتر ئەفسەری ھێزەکە داوا دەکات یەک یەک ئاسۆ و ھاوڕێکانی دابەزێنن و لێکۆڵینەوەیان لەگەڵ بکەن، دەبێت پەنجەمۆر و واژۆش بکەن، ئەوانی بە مادەی ٢٤٠ی یاسای سزادانی عێراقی دەستگیرکردوە. "\nنزیک کاتژمێر شەشی ئێوارە لەناو خۆیان بوو بە ھەرا، گوێمان لە جیھاز بوو گوتی ئامر فەوج بەرەو لاتان دێت، زۆری پێ نەچوو، ئامر فەوج کە ناوی “وەلا سەباح عەزی “بوو گەیشتە لای ئۆتۆمبێلەکەی ئێمە، گوتم سەیدی ئێمە بە ڕۆژووین و چەند کاتژمێرێکە ھێشتا لە ناو ئەم ئۆتۆمبێلەداین."\nسەرچاوە: ھەردوو پەیامنێری کەرکوک ناو و NRT ئامادەی دادگای لێکۆڵینەوەی دوبز بوون\nدوای چەندین کاتژمێر لە دەستبەسەرکردن، مانەوە لە گەرمای بەتینی بەرخۆر و تینویەتی بەڕۆژووبوون، "موقەدەم ڕوکن وەلا سەباح عەزی گوتی بەپەلە بیانبەن بۆ بنکەی پۆلیسی سەرگەڕان، لەوێ وەکو تاوانبار لە سێ لاوە وێنەمان گیرا، لەلایەن نەقیب محەمەد لێکۆلێنەوەمان لەگەڵ کرا و تا ئەم ساتە سێ بەڵێننامە و سێ جار پەنجەمۆرمان پێکراوە، پاشان سێ کەس ھات و بە کەفیلی پێنج ملیۆن دیناری عێراقی بۆ ھەرکەسێکمان ئازاد کراین."\nپۆلیس پێیان دەڵێن ھێشتا کەیسەکە دانەخراوە و دەبێت ڕۆژی دواتر ئامادەی بەردەم دادگای دوبز بن، ئەو فەوجە سکاڵای یاسای لەسەرتان تۆمار کردوە و دەبێ لەبەردەم دادوەر ئیفادەی خۆتان بدەن. "\nڕۆژی دواتر گەیشتینە دادگای دوبز و خۆم و وێنەگرەکەم و کاروان ساڵحیش یەک یەک کراینە ژوورەوە بۆ لای دادوەر و ئیفادەمان دا، دادوەر داوای کرد پارێزەر بۆ کەیسەکە بگرین و لەسەر ئەرکی خۆمان پارێزەرمان گرت، دواتر دادوەری دادگای دوبز بڕیاری ئیفراجبونی بۆمان دەرکرد و پێیگوتم ئەو مادەیەی ھێزە ئەمنییەکان سکاڵایان لەسەرتان تۆمار کردوە دەبێ ھێزی ئەمنی دەوڵەت ڕایبگەیەنێت کە فڵان سنوور و ناوچەی سەربازییە و کەسی ئاسایی و ڕاگەیاندن ناتوانن سەردانی بکەن، بەڵام ھێزە ئەمنییەکان کە ئێوەیان دەستگیرکردووە ھیچ ڕاگەیاندنێکیان بڵاونەکردووەتەوە، بۆیە کەیسەکە دادەخرێت."\nدوای تێپەربوونی زیاتر لە ساڵێک ئێستا جارێکی تر دادگای قەزای دوبز لە ڕێگەی پۆلیسەوە ئاسۆ و ھاوڕێکانی ئاگادارکردووەتەوە کە ئەگەر بێت و پشتگیری سەندیکای ڕۆژنامەنووسانی عێراقیان بۆ نەبەن ئەوە فەرمانی دەستگیرکردنیان بۆ دەردەکەن و داواکراون لەلایەن پۆلیسی دوبزەوە.\nسەرچاوە: کرکوک... القوات الامنیە تحتجز فریقا ێحفیا من ان ار تی "\nئێمەی ڕۆژنامەنووس لەکەرکوک و ناوچە جێناکۆکەکانی تریش جگە لە ئاستەنگی جیاواز و بەدەستنەھێنانی زانیاری و ڕێگەنەدان بە ڕووماڵی ڕووداوەکان وەک خۆی، لەکاتی دەستگیرکردنیشمان لە ژێر کاریگەری بابەتی نەتەوەیی و کورد و عەرەب مامەڵەمان لەگەڵ دەکرێت، ئەم چیرۆکە دوور و درێژەی بەسەر ئێمەی ڕۆژنامەوانی کورددا ھات ھاوکاتە لەگەڵ ئەوەی چەندین ڕۆژنامەنووسی عەرەب گەیشتنە ناوچەکە و ڕووماڵی ئاسایی خۆیان کرد لە ڕووداوەکە، بەڵام ئێمە کە ڕۆژنامەنووسی کورد بووین بەو جۆرە مامەڵەمان لەگەڵ کرا."


ڕێز لە دوو شانۆکار و دەرهێنەری پێشەنگی کورد دەگیرێت - Mehr News Agency\n27 gelawêjê 2019 - 13:59\nNews Code 28066\nلە مێهرەجانی شانۆی مەریوان؛\nڕێز لە دوو شانۆکار و دەرهێنەری پێشەنگی کورد دەگیرێت\nچواردەهەمین خولی مێهرەجانی نێونەتەوەیی شانۆی سەرشەقامی مەریوان بڕیارە لە ڕێوڕەسمی کۆتایی ئەو مێهرەجانە ڕێز لە نێعمەت ئیزەدی و سەعید خەیروڵڵاهی وەک دوو شانۆکار و دەرهێنەری پێشەنگی کورد بگرێت.\nبە ڕاپۆرتی ئاژانسی هەواڵی مێهر، بنکەی هەواڵی چواردەهەمین خولی مێهرەجانی نێونەتەوەیی شانۆی سەرشەقامی مەریوان ڕایگەیاند کە بڕیارە لە ڕێوڕەسمی کۆتایی ئەم خولەی مێهرەجانی شانۆی سەرشەقامی مەریوان ڕێز لە نێعمەت ئیزەدی و سەعید خەیروڵڵاهی وەک دوو هونەرمەند و شانۆکاری پێشەنگ و چالاکی ئەو بوارە بگیردرێت.\nنێعمەت ئیزەدی لە دایکبووی ١٩٧٢ی شاری مەریوانە و لە تەمەنی ١١ ساڵانەوە لە بواری شانۆدا چ وەک ئەکتەر و چ وەک دەرهێنەر چالاکە و شانۆگەلی "مێمێسیس"، "لە تەنیشت شێری ئاگرکوژێنەوە"، "میوانی"، "دادپەروەران"، "دوژمنی خەڵکی"، "پڵەنەگ لە مەیدانی شەڕ"، "مردووانی بێ کەفن و گۆڕ"،"ئاژاکس"، "ئاندروا"، "شەولەبان"، سەرمایەک بۆ تەرانەوەی بووکەکان" و ... بەرچاوترین بەرهەمەکانی ئەو هونەرمەندن.\nناوبراو هەروەها بەڕیوەبەر و داوەری چەندین خولی مێهرەجانی شانۆی سەرشەقامی مەریوان بووە و بەردەوام وەک هاندەر و مامۆستای بەرەکانی دوای خۆی، ڕۆڵێکی بەرچاوی بووە لە گەشەی هونەری شانۆیی مەریوان.\nهەروەها سەعید خەیروڵڵاهی لە دایکبووی ١٩٨٠ی شاری دێهلۆران و بەرپرسی ئەنجومەنی نمایشی ئیلامە. ناوبراو لە پەنای خوێندنی زانکۆیی لقەکانی سینەما و سناریۆ، وەک نووسەر و دەرهێنەر لە ١٧ خولی مێهرەجانی شانۆی فەجر و ١٣ خولی مێهرەجانی شانۆی مەریوان و ٥ خولی مێهرەجانی شانۆی زانکۆیی بەشداری نواندووە.\nشانۆگەلی "هەملێتی ئەتۆمی"، پەردەخوێنیی "شیرین و فەرهاد"، "ڤلادیمیر و ستراگۆن هەر دوو زیندوون"، "ناودار"، "کەژاڵ"، "خودابەس"، "شەلواری کەتانی تایلەندی"، "دەورییەک بۆ سەرەخۆشی"، "سۆزی کەمان لە چاخی سەهۆڵین"، "سەمفۆنیای ئێسکە تەلەزم بردووەکان"، "خەونی شیرینی نهەنگی کوێر"، "مەلەکووت"، "بڕوانامەی ڕەتبوونەوەی خەرمانان"، "وێستاو لە سەر هێڵی ئۆستووا"، "من وشترێکی سی ساڵەم هەیە"، "حوکم" و ... بەشێکن لە بەرهەمەکانی ئەو هونەرمەندە وەک دەرهێنان و نووسین.\nخەیروڵڵاهی هەروەها چەندین خەڵات و بڕوانامەی لە فێستیڤاڵ و مێهرەجانە ناوچەیی و نێونەتەوەییەکان پێبەخشراوە کە بەرچاوترینیان خەڵاتی یەکەمی دەرهێنەری لە مێهرەجانە نێونەتەوەییەکانی شانۆی فەجر و شانۆی سەرشەقامی مەریوان لە ساڵەکانی ٢٠٠٦ و ٢٠١٣ بووە و هاوکات ٥٠ دیپلۆمای فەخری لە مێهرەجانی دیکە مسۆگەر کردووە.


ئێران هێزەکانی لە سنوور کشاندووەتەوە..جموجووڵی بارزگانی باشتر بووە\nTHU, 12 OCT 2017 15:09 | KDP.info\nحاجی ئۆمەران-KDP.info- بەڕێوەبەری شارەدێی حاجی ئۆمەران ئاشکرای كرد، پاش كۆتاییهاتنی مانۆڕی سەربازیی ئێران لە سنووری خۆیان هیچ هێزێكی ئێرانی لەسەر سنوور نەماوە و هەموویان پاشەكشەیان كردووە، هەروەها جموجووڵی گەشتیاری و بازرگانیش لە سنووری حاجی ئۆمەران زۆر لە جاران باشتر و قەڵەباڵغترە.\nدوای ئاشکرابوونی ئەنجامی ڕیفراندۆمی هەرێمی کوردستان، کە زیاتر لە ٩٢% خەڵکی کوردستان دەنگی بە سەربەخۆییی کوردستان دا، ئێران و حەشدی شەعبی مانۆڕێکی سەربازییان لەسەر سنووری هەرێمی کوردستان لە دیوی ئێرانەوە دەست پێ کرد، بەڵام ئیستا ئێران پاشەکشەی بە هێزەکانی کردووە و لەسەر سنوور نەماون.\n(فەرزنك ئەحمەد)، بەڕێوەبەری شارەدێی حاجی ئۆمەران، بۆ ماڵپەڕی فەرمیی پارتی دیموكراتی كوردستان دەڵێت: ''پاش كۆتاییهاتنی مانۆڕی سەربازیی ئێران لە سنووری خۆیان، هەموو ئەو هێزانەی لەسەر سنوور بوون، پاشەكشەیان كردووە و گەڕاونەتەوە شوێنەكانی خۆیان و هیچ هێزێكیان لەسەر سنوور، دیار نییە ڕەوشی ناوچە سنوورییەكانیش بە شێوەیەكی گشتی ئارامە و هیچ كێشەیەك لە ناوچەكەدا نییە.''\nبەڕێوەبەری شارەدێی حاجی ئۆمەران ڕوونیشی كردەوە: ''لە سنووری نێودەوڵەتیی حاجی ئۆمەران تەنیا هەناردەكردنی سووتەمەنی، هەندێك كێشەی هەیە، لە هەوڵداین كە ئەوەش چارە بكەن و وەكو جاران و بگرە باشتریش هاوردە بكرێتەوە، ئەگەرنا جگە لە سووتەمەنی، جموجووڵی بازرگانی و گەشتیاری لە جاران زۆر باشترە و، ڕۆژانە بەردەوام گەشتیاران دێن و دەچن.''\n(فەرزنك ئەحمەد) دەشڵێت: ''ئەو سزایانەی عێراق بەسەر خەڵكی كوردستانیدا سەپاندوون، كاتین و لە ماوەیەكی نزیكدا كۆتایییان پێ دێت و خەڵك دڵنیا دەكەینەوە ڕەوشەكە زۆر لە جاران خۆشتر و باشتر دەبێت.''


چه‌ند پارچه ته‌قه‌مه‌نییه‌ك لە پڕۆژەی ئاوی سەروچاوەی دیانا بەدیاركەوتن | دەزگاى زارى کرمانجى\nچه‌ند پارچه ته‌قه‌مه‌نییه‌ك لە پڕۆژەی ئاوی سەروچاوەی دیانا بەدیاركەوتن\nلەكاتی كاركردن لە پڕۆژەی ئاوی سەروچاوەی ئاوی دیانا، بۆ جاری دووەم ژمارەیەك تەقەمەنی دۆزرانەوەو لەلایەن تیمەكانی لەناوبردنی تەقەمەنییەكان چارەسەری پێویستیان بۆكرا.\nرابەر ئەنوەر، بەرپرسی راگەیاندنی بەڕێوەبەرایەتیی گشتیی كاروباری مین/هەولێر، بە زاری كرمانجی راگەیاند " دوێنێ دووشەممە 31-8-2020 ئاگاداركراینەوە كە لە كاتی كاركردن لە پڕۆژەی ئاوی سەرچاوەی دیانا سەربە قەزای سۆران (3) پارچە تەقەمەنی بەدەركەوتوون، كە بریتی بوون لە گوللەی ئارپێجی لە جۆری (RPG7) بەهۆیەوە پڕۆژەكە راگیرابوو، دەستبەجێ تیمی لەناو بردنی تەقەمەنییەكانی سەربە بەڕێوەبەرایەتییەكەمان گەیشتنە شوێنەكەو چارەسەری پێویستیان بۆ ئەنجامداو لە شوێنە دوورخرانەوە".\nئاماژەشی بەوەدا " ئەوە بۆ جاری دووەمە مین و پارچە تەقەمەنی لە شوێنی ئەنجامدانی ئەم پڕۆژەیە دەدۆزرێنەوە، لەلایەن تیمەكانمان لەو شوێنە دوور دەخرێنەوە، كە هی سەردەمی بەعسن چوونكە پێشتر ناوچەكە مۆڵگەو سەربازگە بووە.


ئیبراهیم جەلال: پارتی داوای دانیشتنی پەرلەمانی کردووە بۆ شەرعییەت دان بە شەڕی پەکەکە – کوردی – RojNews.News\n08/11/2020 - 7:05:23 am\nئیبراهیم جەلال، نووسەر و ئەندامی پێشووی ئەنجومەنی ناوەندی یەنەکە، ئاشکرایدەکات، کە پەدەکە دەیەوێت لە ڕێگەی پەرلەمانەوە شەرعییەت بە شەڕی پەکەکە بدات، بەڵام یەکێتی ئەوەی ڕەتکردووەتەوە، ئاماژە بەوەش دەکات، یەنەکە پەیامی داوەتە پەدەکە کە زەرەرمەندی یەکەم لەو شەڕەدا پەدەکە خۆی دەبێت، چونکە “پێشمەرگە ئامادەنییە ئەو شەڕە بکات”، دەشڵێت: مەسعود بارزانی نەیتوانیوە لە ژیانیدا خاوەن ستراتیژێکی دیارییکراو بێت.\nئیبراهیم جەلال، پێشتر ئەندامی ئەنجومەنی ناوەندیی یەکێتیی نیشتمانیی کوردستان بوو، ئێستاش زیاتر سەروکاری لەگەڵ نووسیندا هەیە، لە چاوپێکەوتنێکدا لەگەڵ ڕۆژنیوز، وەڵامی کۆمەڵێک پرسیار دەربارەی دۆخی ئێستای هەرێمی کوردستان و سیاسەتەکانی پەدەکە بۆ هەڵگیرساندنی شەڕی ناوخۆ و هەڵوێستی یەنەکە لەوبارەیەوە دەداتەوە و چەند پرسێکی گرنگ دەوروژێنێت.\n– دەمەوێت سەرەتا بۆچوونتان بزانم دەربارەی بارگرژییەکانی ئەمدواییە، بەتایبەت ئەو بەیاننامەیەی مەسعود بارزانی کە زۆرێک لە چاودێران وای دەبینین ڕاگەیاندنی شەڕ بوو؟\n“زۆر دەمێکە پارتی خەریکی ڕێخۆشکردنە بۆ شەڕی پەکەکە“\nئیبراهیم جەلال: زۆر دەمێکە پارتی خەریکی ڕێخۆشکردنە بۆ شەڕی پەکەکە، بەڵام هەندێ گیروگرفتی دیکە سەرقاڵیکردبوو و نەیدەپەرژایە سەر ئەو بابەتە، یەکێک لە گرفتەکانیشی کەمیی هێزی چەکداربوو لەو ناوچانە، هێزی تورکیش هاتووە بۆ ئەوەی بە قوڵایی زیاتر لە ٤٠ کیلۆمەتر بخاتە ژێر دەسەڵاتی خۆیەوە بەرامبەر پەکەکە، پارتیش نەیدەویست هێرشەکە دەستپێبکات، چونکە دەیزانی هێزەکەی توانای ئەوەی نییە پەکەکە لەو ناوچانە دووربخاتەوە، بۆیە چاوەڕێی ئەو ڕێککەوتنەی کرد لەگەڵ حکومەتی عێراقیدا بۆ ئەوەی بتوانن بەیەکەوە شەنگال بخەنەوە ژێر دەسەڵاتی خۆیان، ئەگەر شەنگال بگرێتەوە ئیدی ئەو هێڵە مسۆگەر دەکات کە لە شەنگالەوە تا ناوچەکانی بارزان و قەندیل درێژ دەبێتەوە.\nبڕوام وایە پارتی تەنانەت بە ڕادەستکردنی کەرکوکیش بە تورکیا هەوڵی هێشتنەوەی پەیوەندییەکانی دەدات لەگەڵ تورکیا، تەنانەت مەسعود بارزانی نامەی بۆ یەکێتی نووسیوە و بڕوای بەوە هەیە کە بتوانێت دوو ئیدارەیی دروست بکاتەوە، بەڵام بەمەرجی دابەشکردنی ڕێژەی داهاتەکان لەنێوان ناوچەی زەرد و سەوز، یەکێتیش ئەوەی ڕەتکردووەتەوە.\n– ئەم نامەیە تازە بووە؟\n“پارتی لەگەڵ تورکیا دەیەوێت هێرش بکاتە سەر پەکەکە”\nئیبراهیم جەلال: بەڵێ، یەکێتی داوای ئیدارەی لامەرکەزیی دەکات، داوای ئیدارەیەک دەکات کە لەڕووی ئابووریی و ئیدارییشەوە پارێزگاکان لامەرکەزییان هەبێت، ئێستاش پارتی لەگەڵ تورکیا دەیەوێت هێرش بکاتە سەر پەکەکە و گەریلا لەو ناوچانە دووربخاتەوە، بەڵام بەبڕوای من ڕەنگە بە شکستی پارتی کۆتایی بێت.\n– ئێمە ئەزموونی زۆرمان لەگەڵ شەڕی ناوخۆ هەیە، پێتوایە شەڕ کێشەکان چارەسەر دەکات؟\nئیبراهیم جەلال: جگە لە ماڵوێرانیی هیچ ئەنجامێکی دیکەی باشی نابێت، ماڵوێرانیی هەم بۆ باکور هەم بۆ باشور.\n– کەواتە پەدەکە بۆ نایەت بەدەم داواکاریی گفتوگۆوە؟ پەکەکە داوای گفتوگۆی کرد و بارزانی لە بەیاننامەکەیدا سەرنجی لەسەر شەڕ بوو؟\n“شەڕی تورکیایە و پارتی بە پەکەکەی دەگێڕێت“\nئیبراهیم جەلال: پارتی ویستی بەو بەیاننامەیە ئۆباڵی ئەو دۆخە بخاتە ئەستۆی پەکەکە، بەڵام زۆر باش ئەوە دەزانرێت کە ئەمە شەڕی پارتییە و بەرامبەر بە پەکەکە دەیگێڕێت، شەڕەکەش شەڕی پارتی خۆی نییە بەڵکو شەڕی تورکیایە، بەبڕوای من ئەمە بۆ مەسعود بارزانی ئاساییە، چونکە لە ٣١ی ئابیشدا بەعسی هێنا و کلیلی پەرلەمانی پێشکەشکرد، ئەمجارەش ئەو پلانەی کە دیناوە بۆ دروستکردنەوەی دوو ئیدارەیی بۆ ئەوەیە کە ئەو ناوچەیە بکات بە ویلایەتێک و تەسلیمی تورکیای بکات و خۆشی ببێتە سەرۆکی ئەو ویلایەتە، ئەو پلانەش تەنها بۆ ناوچە سنوورییەکان نییە، بەڵکو موسڵیش دەگرێتەوە، چونکە بنەڕەتی ویلایەتە کۆنەکەی عوسمانی موسڵە.\n– واتە پەدەکە بووەتە بەشێک لە پیلانی داگیرکردنی کوردستان؟\nئیبراهیم جەلال: بەدڵنیاییەوە ئەگەر ئەو هێرش و پەلامارانە سەر بگرێت و نەکەوێتە ژێر کاریگەریی دەرەکیی وڵاتانی ئەوروپیی و عەرەبیی، ئەوا دوو ساڵی دیکە تورکیا ئەو پیلانە بەئەنجام دەگەیەنێت.\n– مەسعود بارزانی لە پەیامەکەیدا دەڵێت پەکەکە لە سەردەمی شەڕی داعشدا بەشێک لە ناوچە سنوورییەکانی بە زەبری هێز داگیرکردووە، بەڵام هەر لە سەردەمی شەڕی داعشدا گەریلا لە جەلەولاوە تا شەنگال هەرێمی کوردستانی پاراست، بارزانی خۆشی چوو لە مەخمور سوپاسی گەریلای کرد، ئەو دووفاقییە لە هەڵوێستەکانی بارزانیدا بۆچی؟\n“بارزانی کەسێکە نەیتوانیوە لە ژیانیدا خاوەن ستراتیژێکی دیارییکراو بێت“\nئیبراهیم جەلال: ڕێک منیش ویستم ئەمە باس بکەم، مەسعود بارزانی کەسێکە نەیتوانیوە لە ژیانیدا خاوەن ستراتیژێکی دیارییکراو بێت، هەموو ژیانی بە تاکتیک بردووەتە سەر، لەلایەکەوە دەچێت بۆ مەخمور و سوپاسیان دەکات لەبەرئەوەی ڕووبەڕووی داعش بوونەوە لە مەخمور، هەر ئەو مەسعود بارزانییەشە ئێستا دەڵێت خەریکە پەکەکە ئێرە داگیردەکەن و ناچنەوە بۆ وڵاتی خۆیان، من دەپرسم ئەگەر ئەم باشوری کوردستانە بۆ پەکەکە حەرامە، ئەی بۆ ناوچەی تایبەت بۆ حزبی دیموکرات دیاریی دەکات؟\n– ئەگەر شەڕ دروستببێت یەنەکە دەبێتە بەشێک لێی؟\n“یەکێتی پەیامی بە پارتی داوە کە ئەو شەڕە بە زیانی پارتی خۆی تەواو دەبێت“\nئیبراهیم جەلال: نەخێر، یەکێتی هەوڵی ئەوە دەدات پارتی دوورخاتەوە لەو شەڕی کورد بەکوردە، بەڵام یەکێتی خۆی نابێت بە لایەن لەو شەڕە، یەکێتی دژی ئەو شەڕەشە، یەکێتی پەیامی بە پارتیش داوە، کە ئەم شەڕە ئەگەر بکرێت بە زیانی پارتی خۆی تەواو دەبێت.\n– پەدەکە داوای پشتیوانیی لە یەنەکە نەکردووە بۆ ئەو شەڕە؟\n“پارتی داوای کردووە لە پەرلەمانەوە شەرعییەت بە شەڕی پەکەکە بدرێت“\nئیبراهیم جەلال: بەڵێ، داوای کردووە پەرلەمان دانیشتنێک لەسەر ئەو بابەتە ڕێکبخات و لەوێوە بڕیاری شەڕی دژی پەکەکە بدرێت، واتە لەوێوە شەرعییەت بە شەڕەکەی بدات، بەڵام تائێستا یەکێتی ئەمەی ڕەتکردووەتەوە.\n– بەڵام پەدەکە هێزی گواستووەتەوە بۆ ناوچە سنوورییەکان و بەناوی هێزی پێشمەرگەوە دەیەوێت ئەو شەڕە بکات؟\n“پێشمەرگە ئامادەنییە ئەو شەڕە بکات“\nجەلال ئیبراهیم: ببوورە، ببوورە، ئەوە هێزی پێشمەرگە نییە، حەزدەکەم ئەوە بزانیت هێزی پێشمەرگە نەچووەتە ئەو شوێنە، بەناچاریی گاردی خۆیان بردووە، پێشمەرگە ئامادەنییە ئەو شەڕە بکات، نە لە شەنگال ئامادەیە و نە لە بادینان، هێزەکانی پارتی لە هەموو ئەو ناوچانە بەتایبەت لە شەنگال بە ئیرادەی خۆیان کشاونەتەوە و بۆ پەکەکەیان جێهێشتووە.\n– پێتوایە ئەو سیستمەی ئێستا لە شەنگال هەیە زیاتر دڵخوازی خەڵکە، یاخود ئەوەی کە پەدەکە لەوێ بوو؟\n“خەڵک تا بینەقاقا لە شەنگالدا دژ بە پارتییە“\nئیبراهیم جەلال: خەڵک تا بینەقاقا لە شەنگالدا دژ بە پارتییە، شەنگال ئەوەی قبوڵ نییە کە ئەو هێزەی ئێستا لەوێیە دەربچێت و هێزی پارتی بگەڕێتەوە، چونکە ئەوان دەڵێن کە هەم حکومەتی عێراق و هەم پارتیش ئێمەیان فرۆشت بە داعش، ئەوە ڕاستیشی تێیدایە، چونکە ئەو کارە بە ڕێککەوتنێکی زۆر نهێنیی پارتی و داعش کراوە.\nئەبو تارا: شەڕی کورد دژ بە کورد قبوڵناکەین و داوای یەکگرتن دەکەین\nعادل عوسمان ئامانجەکانی دامەزراندنی بەرە نوێیەکەیان دەخاتەڕوو\nسیامەند موعینی: پژاک خولیای ئازادی و سەربەخۆیی گەلی لەدڵدا زیندوو ڕاگرت\nهەنگاوێکی چارەنووسساز بۆ یەکێتی ژنان لە ڕۆژهەڵاتی ناوەڕاست و باکووری ئەفریقا\nقائیمقامی شەنگال: چیای شەنگال لە بەرامبەر هێرشەکان بێدەنگ نابێت\nئارام حاجی: ڕەوانەکردنی چەکداری ڕۆژ بۆ هەرێمەکانی گەریلا پیلانی میتە


له یادت نه‌چیت چاکه‌کار بی- یاسا قوڕئانییه‌کان(20-3) - کلثوم حسن زاده\nخانه/اصول/له یادت نه‌چیت چاکه‌کار بی- یاسا قوڕئانییه‌کان(۲۰-۳)\nکلثوم حسن زاده Send an email ۱ تیر ۱۳۹۷\n۰ 1,242 خواندن این مطلب 5 دقیقه زمان میبرد\nکۆمه‌ڵێک یاسای قوڕئانی پیرۆز\nنووسین: د. عمر بن عبدالله المقبل\nوه‌رگێڕان: کولسووم حه‌سه‌ن زاده\n«وَ لَا تَنسَوُا الفَضلَ بَینَکُم» واته: «چاکه‌کردن له‌گه‌ڵ یه‌کتر له‌بیر مه‌که‌ن.»\nئه‌و یاسایه ئاماژه به یه‌کێک له بنه‌ماکانی ڕه‌فتاری مرۆڤ ده‌کات و گه‌وره‌یی و هه‌مه‌لایه‌ن‌بوونی ئیسلام ده‌نوێنیت؛ ئه‌و ئایه‌ته وێڕای ئایه‌ته‌کانی سه‌باره‌ت به ته‌ڵاق له سوڕه‌تی به‌قه‌ڕه‌دا هاتووه که ده‌فه‌رموێت: «وَ إِن طَلَّقتُمُهُنَّ مِن قَبلِ أَن تَمَسَّوهُنَّ وَ قَد فَرَضتُم لَهُنَّ فَریِضَهً فَنِصفُ مَا فَرَضتُم ألَّا أَن یَعفُونَ أَو یَعفُوَ الَّذِی بِیَدِهِ عُقدَهُ النِّکَاحِ وَ أَن تَعفُوا أَقرَبُ لِلتَّقوَی وَ لَا تَنسَوُا الفَضلَ بَینَکُم إِنَّ اللهَ بِمَا تَعمَلُونَ بَصِیرٌ» (به‌قه‌ڕه:۲۳۷)\nواته: «خۆ ئه‌گه‌ر ژنانتان ته‌ڵاقدا پێش ئه‌وه‌ی بچنه لایان، له هه‌مان کاتیشدا ماره‌ییتان بۆ دیاری کردبوون، ئه‌وه ده‌بێت نیوه‌ی ماره‌ییه دیاری‌کراوه‌که‌یان بده‌نێ، مه‌گه‌ر خۆیان نه‌یانه‌وێت و چاوپۆشی لێ بکه‌ن، یان ئه‌و که‌سه چاوپۆشی بکات که ماره بڕینه‌که‌ی به ده‌سته، چاوپۆشی و لێبوردنتان له مافی خۆتان له پارێزکاریه‌وه نزیکتره و چاکه و پیاوه‌تی نێوان یه‌کتر فه‌رامۆش مه‌که‌ن، به‌ڕاستی خوا بینایه به‌و کار و کرده‌وانه‌ی که ئه‌نجامی ده‌ده‌ن.»\nواتای ئایه‌ته‌که به کورتی: خوای گه‌وره به که‌سانێک که له ژێر سێبه‌ری پیرۆزترین پێوه‌ندی مرۆڤایه‌تی که پێوه‌ندی خێزانییه کۆ بوونه‌ته‌وه، فه‌رمان ده‌کات که هه‌رچه‌ند لێک‌دابڕان له کاتی جودابوونه‌وه‌دا کاریگه‌ری نه‌رێنی و ئه‌سته‌می زۆری له‌سه‌ر هه‌ر دوو لایه‌ن هه‌یه، به‌ڵام نابێ هه‌ڵسوکه‌وت و ڕه‌فتاره جوانه‌کانی پێشوویان له‌بیر بکه‌ن.\nئه‌و یاسایه دوای ڕاسپارده‌کردنی مرۆڤی موسوڵمان به به‌خشین و لێبوردن هاتووه: «ألَّا أَن یَعفُونَ أَو یَعفُوَ الَّذِی بِیَدِهِ عُقدَهُ النِّکَاحِ»\nواته: مه‌گه‌ر ئه‌وه‌ی‌که ژنان (ئه‌و نیوه‌یه) ببه‌خشن، یا که‌سێک که ماره‌ییه‌که به‌وه (نیوه‌که‌ی دی) ببه‌خشێت.\nته‌واوی ئه‌وانه ئاماژه‌یه به هاندان بۆ به‌خشین و لێبوردن و گه‌وره‌یی نواندن له ژیانی دونیادا. هه‌رچه‌ند فه‌رامۆش‌کردن شتێکی سروشتییه و مرۆڤ وا نییه که شتی له‌بیر نه‌چێته‌وه، به‌ڵام ئه‌و ئایه‌ته پیرۆزه جه‌خت ده‌کاته سه‌ر ئه‌وه‌ی‌که له‌بیر نه‌کرێ و مه‌به‌ست له‌و جه‌خت‌کردنه ئه‌وه‌یه که له که‌مته‌رخه‌می و بێ‌موبالاتی له ئاست چاکه‌کانی ڕابردوو خۆ بپارێزین.\nئایه‌تی: «إِنَّ اللهَ بِمَا تَعمَلُونَ بَصِیرٌ» هانمان ده‌دات که به‌رده‌وام چاکه و چاکه‌کاری و لێبورده‌یی زیندوو ڕاگرین و ئه‌وه‌مان بۆ ڕوون ده‌کاته‌وه که لێبورده‌یی و لێخۆش‌بوون هۆی ڕه‌زامه‌ندی خوای گه‌وره‌یه و هه‌ر ئه‌ویشه چاکه‌کانی ئێمه ده‌بینێت و پاداشیان ده‌داته‌وه. پێوه‌ندی خێزانی بیره‌وه‌ری خۆش و جوانی زۆری هه‌یه له‌و کاتانه‌ی که ئه‌ویندار و ئه‌مه‌کداری یه‌ک بوون. هه‌رچه‌ند جه‌سته‌کان لێک دوور بکه‌ونه‌وه، به‌ڵام ئه‌خلاقه جوانه‌کان هه‌ر ده‌مێنن و ناچنه ژێر کاریگه‌ری دۆخێکی کاتی و په‌راوێزی. به‌خشین و لێبورده‌یی کاریگه‌ری سه‌رسووڕهێنه‌ری زۆری هه‌یه؛ دوور نزیک ده‌کاته‌وه و دوژمن ده‌کاته براده‌ر. ئه‌گه‌ر خه‌ڵک قه‌دری ڕێز و حورمه‌ت و چاکه‌ی نێوانیان بزانن، ئه‌وه تاوانبار زۆر به ئاسایی ده‌توانێ دان به تاوانی خۆی دانێت و خاوه‌ن حه‌قیش چاوپۆشی له مافی خۆی بکات، به پێچه‌وانه‌ی ئه‌و کاتانه‌ی که خه‌ڵک هیچ لێبورده‌یی‌یان له هه‌مبه‌ر یه‌کتر نییه. ئه‌گه‌ر ئه‌و یاسایه له نێوان هاوسه‌ران و ته‌واوی ئه‌و که‌سانه‌ی که به هه‌ر شێوازێک پێکه‌وه پێوه‌ندییان هه‌یه ده‌کار بکرێت، ڕۆڵێکی زۆر به‌رچاو و گه‌وره‌ی ده‌بێ! هێندێک له هاوسه‌ران –له ژنان و پیاوان- هه‌ن که دوای ئه‌وه‌ی‌که به هۆی ته‌ڵاق یا مردن لێک داده‌بڕێن، جوانترین نموونه‌ی ئه‌مه‌کناسی و هه‌ڵسوکه‌وت له خۆیان نیشان ده‌ده‌ن.\nلێره‌دا نموونه‌یه‌ک ئاماژه پێ ده‌که‌ین که ڕه‌نگه زۆر بێ‌وێنه بێت. پیاوێک که خاوه‌ن چه‌ند مناڵ بوو له هاوسه‌ره‌که‌ی جودا ده‌بێته‌وه. دوای جودابوونه‌وه، له قاتی سه‌ره‌وه‌ی ماڵه‌که‌ی خۆی، شوێنی ژیان بۆ خێزان و منداڵه‌کانی دابین ده‌کات و بۆ خۆشی له قاتی خواره‌وه ژیانی به‌سه‌ر ده‌برد. ئه‌و هه‌روه‌ها پاره‌ی ته‌له‌فون و کاره‌بای ماڵی ده‌دا و خه‌رجی هاوسه‌ره ته‌ڵاق‌دراوه‌که‌شی ده‌کێشا، تا ڕاده‌یه‌ک که زۆرێک له دراوسێیه‌کانی نه‌یانده‌زانی که ئه‌و له خێزانه‌که‌ی جودا بۆته‌وه. به بڕوام ئه‌و پیاوه له کرده‌وه به‌و فه‌رمانه‌ی خوای گه‌وره «وَ لَا تَنسَوُا الفَضلَ بَینَکُم» وه‌پێش خه‌ڵک که‌تووه. به‌ڵێ ئه‌وه نموونه‌یه‌کی ده‌گمه‌نه و مه‌به‌ست ئه‌وه‌یه که بڵێین ئێستاش که‌سانێکی چاکه‌کار له نێو خه‌ڵکیدا هه‌ن.\nنموونه‌یه‌کی دی له زمان شێخ عه‌لی ته‌نتاوی ده‌گێڕینه‌وه که دادوه‌ری به‌سه‌رهاته‌که بوو. شێخ ته‌نتاوی ده‌ڵێت: ژن و مێردێک ماوه‌یه‌کی زۆر بوو که پێکه‌وه کێشه‌یان هه‌بوو و کاریان به کۆتایی گه‌یشتبوو. ئه‌وان هاتنه لای من و هه‌رکامیان سکاڵای خۆی پێشکه‌ش کرد و ئه‌وه‌ی دی به به‌دڕه‌وشتی تۆمه‌تبار کرد و خوازیاری گه‌یشتن به مافی خۆی بوو.\nژنه‌که پێداگری ده‌کرد که ده‌بێ جودا بێته‌وه و سه‌رپه‌رشتی مناڵه‌کانیشی به بێ نه‌فه‌قه به وی بێت. دوای توێژینه‌وه‌یه‌کی ورد به‌و ئاکامه گه‌یشتم که ته‌نیا ڕێگای چاره‌سه‌ری ئه‌و دۆخه ئه‌وه‌یه که یه‌ک ته‌ڵاق بدرێن. بابه‌ته‌که‌م بۆ باس کردن و ئه‌وانیش قه‌بووڵیان کرد و پیاوه‌که ژنه‌که‌ی ته‌ڵاق دا. پاشان ده‌ستم کرد به قسه له‌سه‌ر ئه‌وین و خۆشه‌ویستی نێوان مرۆڤ و پاراستنی مافی مناڵه‌کانیان و قسه‌کانم به‌و ئایه‌ته کۆتایی پێ هێنا: «وَ لَا تَنسَوُا الفَضلَ بَینَکُم».\nدیتم که قسه‌کانم زۆر زوو کاریگه‌ری له‌سه‌ر دانان. پیاوه‌که گوتی: ئه‌گه‌ر کێشه سۆز و خۆشه‌ویستی و مناڵه‌کانن، ئه‌وه من له ته‌واوی مافی خۆم چاوپۆشی ده‌که‌م و ئاماده‌م تا کاتێک له ژیان دام، خه‌رجی ژیانیان دابین بکه‌م. ژنه‌که‌ش گوتی: منیش له باقی ماره‌ییه‌که‌م چاوپۆشی ده‌که‌م. ناکۆکی نێوان ئه‌و دوو که‌سه له‌سه‌ر ئه‌وه بوو که هه‌ر کات ژنه‌که له مێرده‌که‌ی ده‌ڕه‌نجا، بڕیاری ده‌دا بچێته‌وه ماڵی بابی، به‌ڵام پیاوه‌که ئیزنی پێ نه‌ده‌دا جگه له لیباسه‌کانی هیچ شتێک له‌گه‌ڵ خۆی ببات. له ئاکامدا دۆخه‌که گۆڕا و پیاوه‌که به ژنه‌که‌ی گوت: ئه‌وه کلیدی ماڵه‌وه‌یه، هه‌ر شتێکی ده‌تهه‌وێ هه‌ڵیگره. ئه‌و هه‌ڵوێسته زۆر کاریگه‌ری له‌سه‌ر من دانا و شتێکی که زۆرتر سه‌رنجی ڕاکێشام فرمێسکه‌کانیان بوو.\nوه‌رن که‌مێک له ژیانی کرداری پێغه‌مبه‌ر(د.خ) ورد بینه‌وه و ببینین که ئه‌و چۆن نموونه‌یه‌کی کرداری په‌یڕه‌وی له قوڕئان بووه و به کرده‌وه قوڕئانی له ژیانی خۆیدا پیاده کردووه. دوای ئه‌وه‌ی‌که یه‌ک مانگ له تایف مایه‌وه و خه‌ڵکی بۆ ئیسلام بانگهێشت کرد، جگه له ئازار و ده‌رد و ڕه‌نج هیچ شتێکی دیکه‌ی له‌وان نه‌دیت و بڕیاری دا بگه‌ڕێته‌وه بۆ مه‌ککه. کاتی گه‌ڕانه‌وه ڕووی کرده ماڵی موتعه‌می کوڕی عه‌دی و داوای لێ کردکه یارمه‌تی بدات. موتعه‌م فه‌رمانی به چوار کوڕه‌که‌ی کرد که شمشێر به ده‌ست بگرن و هه‌ر کامیان له لایه‌کی که‌عبه‌وه پاسه‌وانی له پێغه‌مبه‌ر(د.خ) بکه‌ن. ئه‌و هه‌واڵه به قوڕه‌یش گه‌یشت و به موتعه‌میان گوت: تۆ که‌سێک نی که بێحوڕمه‌تی به په‌یمانه‌که‌ت بکرێ.\nموتعه‌م له کاتێکدا له دونیا ڕۆیشت که موشریک بوو، به‌ڵام پێغه‌مبه‌ر(د.خ) هیچ کات چاکه‌ی موتعه‌می له‌بیر نه‌کرد که له چ کاتێکی ئه‌سته‌مدا په‌نای دابوو. له کۆتایی شه‌ڕی به‌دردا یادی وی کرد و فه‌رمووی: ئه‌گه‌ر موتعه‌می کوڕی عه‌دی زیندوو بایه و سه‌باره‌ت به‌و دیلانه قسه‌ی له‌گه‌ڵ کردبام، ئه‌وه هه‌موویانم به وی ده‌به‌خشین.\nواته ئه‌گه‌ر داوای لێ کردبام که ئازادیان بکه‌م، ئه‌وه به‌بێ خوێنبایی پێم ده‌به‌خشین و ئازادم ده‌کردن و ئه‌و کاره‌م به هۆی چاکه‌ی ڕابردووی وی ده‌کرد. سه‌لام و ڕه‌حمه‌تی خوای گه‌وره له‌سه‌ر باشترین مامۆستای مرۆڤایه‌تی.\nنموونه‌کانی کرداری ئه‌و یاسایه\nله ژیاندا له‌گه‌ڵ کۆمه‌ڵه پێوه‌ندییه‌کی جۆراوجۆری وه‌ک پێوه‌ندی خزمایه‌تی یا پیشه‌یی و براده‌ری و… جگه له پێوه‌ندی خێزانی سه‌روکارمان هه‌یه؛ چه‌نده جوانه ئه‌گه‌ر ئه‌و یاسایه له ژیانی خۆماندا به‌کار بهێنین، تاکو له نێوانماندا خۆشه‌ویستی هه‌ر به‌رده‌وام بێت و مافی هه‌مووان بپارێزرێت و به‌م‌چه‌شنه دڵه‌کانمان بێگه‌رد و بێ‌خه‌وش بکه‌ین. له کاتێکدا دووری له‌و یاسا ئه‌خلاقییه جوانه ده‌بێته هۆی جودایی و لێک دابڕانی زۆرتر و مه‌ترسی ده‌خاته سه‌ر ڕه‌وشتی به‌رزی ئیسلامی. له‌و پێوه‌ندییانه‌ی که هه‌میشه له ژیانماندا له ئارا دایه، پێوه‌ندی کارییه، جا کاری حکومه‌تی بێت یا سه‌ربه‌خۆیی و یا بازرگانی. هێندێک جار له‌گه‌ڵ که‌سانێک پێوه‌ندی کاریمان هه‌یه و دوای ماوه‌یه‌ک دۆخه‌که وای لێ دیت که پێویست ده‌بێت یه‌کێک له هاوکاران له‌وێ بڕوات ویا جێگامان له‌گه‌ڵ یه‌کێکی‌تر بگۆڕدرێت. لێره‌دا ده‌کرێ ئه‌و یاسا پڕبایه‌خه ڕه‌چاو بکرێت. به شێوازێک که هیچ کامیان نابێ چاکه‌ی ڕابردووی هاوکارانی له‌بیر بکات. چه‌نده جوانه ئه‌گه‌ر دوای ئه‌وه بڵێن: ئێمه هه‌ر چه‌ند ماوه‌یه‌که لێک دوور که‌وتووینه‌ته‌وه، به‌ڵام یه‌کترمان له‌بیر نه‌کردووه و ڕێز و خۆشه‌ویستی نێوانمان هه‌ر به‌رده‌وامه. له‌سه‌ر ئه‌ساسی ئه‌و یاسایه ده‌کرێ به بۆنه‌ی ڕێزگرتن له هاوکارانی ڕابردوو، کۆبوونه‌وه‌یه‌ک پێک بێنین و یادیان بکه‌ین. ئه‌و کاره ده‌بێته بیره‌وه‌رییه‌کی زۆر جوان که هێچ کات فه‌رامۆش ناکرێت. ئه‌گه‌ر ده‌تانهه‌وێت بزانن ئه‌و کاره چه‌نده کاریگه‌ری هه‌یه، ئه‌وه بیر له ئاسه‌واره نه‌رێنییه‌کانی بێ‌موبالاتی له ئاست خزمه‌تی چه‌ند ساڵه بکه‌نه‌وه که له ڕێکخراوه‌یه‌کدا کارتان کردووه، به‌ڵام دوایی نه پێوه‌ندییه‌ک هه‌یه و نه سپاس و ڕێزنانێک.\nیه‌کێکی‌تر له نموونه‌کانی کرداری ئه‌و یاسایه، ئه‌مه‌کناسی له هه‌مبه‌ر مامۆستایان و له‌بیر نه‌کردنی چاکه‌کانی ئه‌وانه. مامۆستایه‌کی به‌ڕێز هه‌یه که نموونه‌ی ئاشکرای ئه‌مه‌کناسی هه‌ژمار ده‌کرێت. ئه‌و نه ته‌نیا خۆشه‌ویستی و دڵسۆزی مامۆستایانی خۆی له‌بیر نه‌کرد، به‌ڵکو ته‌نانه‌ت له‌گه‌ڵ منداڵه‌کانیشی پێوه‌ندی ده‌گرت و کاتێک له وڵاتانی ده‌ره‌وه بوون، هه‌واڵی ده‌پرسین. ئیمام شافعی ده‌فه‌رموێت: جوامێر به که‌سێک ده‌گوترێت که دڵسۆزی ساتێک و وشه‌یه‌کی به که‌ڵک له‌بیر نه‌کات.\nله ژیانی ڕۆژانه‌ی ئێمه‌دا نموونه‌ی زۆر هه‌یه که ده‌کرێ نموونه‌ی ئاشکرای ئه‌و یاسا قوڕئانییه هه‌ژمار بکرێن:\nدوو دراوسێی نزیک که له یه‌ک دابڕاون، کۆمه‌ڵێکی که پێکه‌وه هات‌وچۆی مزگه‌وت ده‌که‌ن، ته‌نانه‌ت کرێکار و خزمه‌تکارانێک که کاره‌که‌یان به باشی ئه‌نجام ده‌ده‌ن، هه‌موویان ده‌کرێ نموونه‌ی کرداری ئه‌و یاسایه بن. له بازرگانیشدا ئه‌و یاسایا هه‌یه تا ڕاده‌یه‌ک که هێندێک له زانایان ده‌ڵێن: یه‌کێک له به‌ره‌که‌ته‌کانی ڕزق و ڕۆژی ئه‌وه‌یه که مرۆڤ له بازرگانیدا چاکه له‌بیر نه‌کات و هه‌ر وه‌ک خوای گه‌وره فه‌رموویه‌تی: «وَ لَا تَنسَوُا الفَضلَ بَینَکُم» له‌گه‌ڵ ده‌وڵه‌مه‌ندان توند مه‌بن و ده‌رفه‌ت بده‌ن به خاوه‌ن‌پێداویستان و له کڕین و فرۆشتندا بێ‌لایه‌ن بن و به که‌م و زۆر ڕازی بن، که ئه‌وانه ده‌بێته هۆی به‌ده‌ست‌هێنانی قازانجێکی زۆر.\nداوا له خوای گه‌وره ده‌که‌ین به‌ره‌و جوانترین و پاکترین ڕه‌وشت و ئه‌خلاق ڕێنوێنیمان بکات که هه‌ر ئه‌ویشه بۆ باشترین ڕێگا ڕێنوێنی ده‌کات. له ڕه‌وشتی ناڕه‌وا و ناپه‌سه‌ند په‌نای پێ ده‌گرین که ته‌نیا په‌ناگاه هه‌ر ئه‌وه که ده‌مانپارێزیت.\nدرێژه ی هه یه\nخەمێک بۆ باوەر و پەروەردەی ئیمانی دوای ڕەمەزان\nحکم قرائت قرآن توسط زنانی که در عادت ماهانه اند؟؟\nشبیه سازی انسان در ترازوی دین و دانش نوین(بخش ۲-۲)\nصدیقین و شهدا از نگاهی دیگر!


كانونی دووه‌م 2017 – مالپه‌رێ خابير\nسەرەتا / 2017 / كانونی دووه‌م\nئەرشیڤێ هه‌يڤانه: كانونی دووه‌م 2017\nكانونی دووه‌م, 2017\n31 كانونی دووه‌م\nڤيديو : بابه‌ك زارۆكێ خوه دهاڤێژت دا ژ خه‌ندقينێ رزگار بكت .\nد 40 سالان دا پتر ژ 126 هزار كه‌سان ل توركیا قورئان ژبه‌ركرینه .\nد 40 سالان دا پتر ژ 126 هزار كه‌سان ل توركیا قورئان ژبه‌ركرینه . مالپه‌رێ خابیر / زاخۆ رێڤه‌به‌رێ گشتی یێ خزمه‌تێن فێركاری ل سه‌رۆكایه‌تییا كاروبارێن ئاینی ل توركیا پرۆفیسور “عه‌لی ئه‌رباش” د ئاهه‌نگا خولا 24 یا ژبه‌ركه‌رێن قورئانا پیرۆز ل مزگه‌فتا “حیسار” ل ویلایه‌تا ئێزمیرێ گوت ” نێزیكی 126 …\nئه‌پلیكه‌شنه‌ك بۆ شلوڤه‌كرنا خوینێ دهێنه پێشئێخستن .\nئه‌پلیكه‌شنه‌ك بۆ شلوڤه‌كرنا خوینێ دهێنه پێشئێخستن . مالپه‌رێ خابیر / زاخۆ ڤه‌كوله‌رێن تورك ل په‌یمانگه‌ها “ئێزمیر” به ته‌كنولوژییا پێشكه‌فتی شیان ئه‌پلیكه‌یشنه‌كێ نوی بۆ ته‌له‌فونێن هوشمه‌ند پێشبێخن، كو ده‌ستویریێ ب مرۆڤی ددت د ده‌مه‌كێ كورت و ب تێچوونه‌كا كێم خوینا خوه شلوڤه بكت، بێ هه‌بینا چ ئامیره‌یێن نوژداری . هزرا ئه‌پلیكه‌یشنێ …\nگوره‌كێ دى یێ كوردان ل دیوانیه دهێته ئاشكه‌راكرن .\nگوره‌كێ دى یێ كوردان ل دیوانیه دهێته ئاشكه‌راكرن . مالپه‌رێ خابیر / زاخۆ ئه‌ندامه‌كێ كورد ل په‌رله‌مانێ عێراقێ، داخوازێ ژ عه‌بادى دكت، ڕێكێ نه‌دت ب تێكدانا گۆڕستانا كوردا ل پارێزگه‌ها دیوانییه ، ئاماژه ب وێ ژى كریه،كو پێتڤیه پیروزیا شه‌هیدێن كو ڕژێما به‌رى نوه‌كه یا حزبا به‌عس ژ جهێن وان …\nڤیدیۆ : ل دهوكێ ژى بازرگانیكرن و ب كارئینانا مادێن بێ هوشكه‌ر سه‌رهه‌لدایه …\nڤیدیۆ : ل دهوكێ ژى بازرگانیكرن و ب كارئینانا مادێن بێ هوشكه‌ر سه‌رهه‌لدایه … مالپه‌رێ خابیر / زاخۆ ح.ى\nهێشتا 20 هزار كێم ئه‌ندامان فورم نه‌داگرتیه و 6 هزار كه‌س ژى ساخ و ساخله‌م ده‌رچوون .\nهێشتا 20 هزار كێم ئه‌ندامان فورم نه‌داگرتیه و 6 هزار كه‌س ژى ساخ و ساخله‌م ده‌رچوون . مالپه‌رێ خابیر / زاخۆ ب سه‌دان كه‌سێن ساخله‌م، ناڤێن خوه وه‌ك كێم ئه‌ندام نڤێسینه و موچه‌ى وه‌ردگرن، گه‌نده‌لیه‌كا ئاشكه‌را دڤى كه‌رتى دا هاتیه كرن . ب مەبەستا دووبارە دیاركرنا رێژەیا كێم ئەندامان، تانوكه …\nڤیدیۆ : ئه‌مریكا زریپوش و چه‌كێ گران راده‌ستى په‌یه‌دێ كریه …\nڤیدیۆ : ئه‌مریكا زریپوش و چه‌كێ گران راده‌ستى په‌یه‌دێ كریه … مالپه‌رێ خابیر / زاخۆ ح.ى https://youtu.be/v5-6Wn3jGa8\nڤیدیۆ : سترانه‌كا نوى یا شیشانى ب ناڤێ (یا الله) …\nڤیدیۆ : سترانه‌كا نوى یا شیشانى ب ناڤێ (یا الله) … مالپه‌رێ خابیر / زاخۆ ح.ى\nڤیدیۆ : ئه‌و پارچه سترانا گه‌له‌ك خزمه‌ت بۆ ده‌نگێن ئاكپارتیێ كرى ل توركیا …\nڤیدیۆ : ئه‌و پارچه سترانا گه‌له‌ك خزمه‌ت بۆ ده‌نگێن ئاكپارتیێ كرى ل توركیا … مالپه‌رێ خابیر / زاخۆ ح.ى https://youtu.be/Kp8pw6Dp4_Y\nناسناما هێرشبه‌رێ سه‌ر مزگه‌فتا كه‌نه‌دا دهێته ئاشكه‌راكرن .\nناسناما هێرشبه‌رێ سه‌ر مزگه‌فتا كه‌نه‌دا دهێته ئاشكه‌راكرن . مالپه‌رێ خابیر / زاخۆ پۆلیسێن كەنەدی ناسناما ئەوى هێرشبەرى ئاشكرا كر، كو ل هێرشه‌كا تیرۆریستیدا بۆ سەر ئێك ژ مزگەفتێن هەرێما ( كیوبیك ) شەش نڤێژكه‌ر تیرۆركرن و دەهانێن دى ژى برینداربین . ب گوێرەی زانیاریان ئه‌و هێرشبەرە قوتابیێ زانكۆێ یە ب …


پەرتووکی (ئیدیۆم لە رواندزێ و دەوروبەری) چەند سەرنجێک.\nپەرتووکی (ئیدیۆم لە ڕواندزی و دەوروبەری)، لە لایەن سەنتەری ھەندرێن بۆ زمان و توێژینەوەی کەلتووری لە زانکۆی سۆران. ھەولێکی تری خەمخۆرانەی ئەو دەڤەرەیە. لە یەکەم نۆبەرەیان لە پڕۆژەی ئەدەبی سەرزاری و فۆلکلۆرناسیدا، پەرتووکێکی جوان و نایابیان پێشکێش کردووە. وەک دەزانیین، پەرتووکێک لەو بوارە، کاری شەونخوونی و گەڕان و لێکۆڵینەوە و ساغکردنەوەی دەوێت. بۆ ئەمەش، ھەر سێ مامۆستای بەڕێز، دڵسۆزانە و خەمخۆرانە، بۆ ماوەیێکی زۆر کارکرن لەم کارە جوانە، خۆشبەختانە، بەرگی یەکەمیان پێشکێش بە پەرتووکخانەی کوردیی کردووە. ئەمەش دەرخەری ئەو ڕاستییەیە، کە پێمان دەڵێن، ئەوە بۆ بەرگی دووەمیش، گەڕان و ماندووبوونی زێدەتر دەکەین تا ئەوانەی ماون، کۆبکرێنەوە و لە فەوتان ڕزگار بکرێن. لێرەشدا، ئەوانەی خەمخۆری کارەکەن و ئەوانەی حەز بە خزمەتکردنی فۆلکلۆر و خزمەتکردنی ئەم دەڤەرە دەکەن، ئێوەش قۆڵی لێھەڵبماڵن و ھاوکاری ئەو سێ مامۆستا دڵسۆزە بکەن و پەرتووکەکە زەنگینتر بکەن. ھەر کەس لەلای خۆی دەستی خێر بۆ ئەم پڕۆژە جوانە درێژ بکات، کە خزمەتی ھەموومان دەکات.\nد. ئەوڕەحمانی حاجی مارف، لەسەر ئیدیۆم، دەبێژێت: ((ئیدیۆم دەربرە و پێکھاتەیێکی تایبەت و ئاڵۆزە لە بەیکگرتنی ھەندێک وشە و واتایێکی تایبەت پەیدا دەبێت کە لە مانا لە وشەکە نزیک دەبێتەوە. (١))) جا ئیدیۆمەکان، ئەگەر پەیڤێک بێ، گرێیێک، یان ڕستەیەکی جوان و بچووک و کورت و پوخت بێ. زۆر جار ئەو وتەیە، لە شێوەیی ئیدیۆم خۆی دەردەخات، وەک ڕستەیێکی ئیدیۆمی. جا ئەم دەربرینە کەسێک ئاڕاستەی کەسێکی دیکە دەکات، بۆ ئەوەی مەبەستێکی تر بە بەرانبەر بگەینێت. ھەر لە پێناسەی ئیدیۆمدا، (د. نەسرین)، دەڵێت: ((ئەوەیە کە ڕاستە و ڕاست ناوی شتێک نەبەیت، بەڵکوو ناوی شتێکی تر ببەیت کە پەیوەندیی بە مانای یەکەمەوە ھەبێت، بۆ ئەوەی پیاو لە مانا باسکراوەکە بۆ مانا مەبەستە ھێما بۆ کراوەکە بچێ... (٢))).\nلە پێناسەیێکی ئاسان، زیاتر تێگەیشتن و زانیین، (عەبدولوەھاب کانەبی شەریف)، لەم بارەیەوە، دەڵێت: ((لە ئیدیۆمدا وشەیەک چەند وشەیەک یان ڕستەیەک، دوو مانا دەبەخشێ، یەکەمیان مانای ڕاستەقینەی خۆی، دووەمیان مانای (مەجازی) کە پێی دەڵێن ئیدیۆم. بۆ نموونە (کەر)، واتە: ١. ئاژەڵێکە. ٢. واتای بێ عەقڵی بەکاردێت. ئەمە دەبێتە ئیدیۆم. مەبەستمان مانا ڕاستەقینەکە نییە، بەڵکو بۆ سەلماندنی قسەیێک و کار و کردەویێک بە مانای مەجازی بەکاری دەھێنین...(٣))) مەرج نییە، ھەموو پەندێکیش بخەینە خانەی ئیدیۆم، ھەموو ئیدیۆمێکیش بە پەند لە قەڵەم بدەین. لەسەر ڕستەی ئیدیۆمی و پەند، ڕا و بۆچوونی زۆر لە خۆ ھەڵدەگرێت و لێکۆڵەران قسەیان بۆ ئەم جۆرە ڕستەیە ھەیە. ((ھەندەک قسە ھەنە لە ناو کوردەواری ھەر چەندە پەند نیینە، بەڵام لە پەند کەمتر نینە. ھەر قسە و لە کات و ساتی خۆی دەکرێت ھەر قسەیێک جێگا و ڕێگای تایبەتی خۆی ھەیە، ھەندەک ھەنە بۆ پێکەنین ھەیە بۆ تووڕەبوون ھەیە، ئامۆژگاریی ئەو قسە خۆشانەی لە ناو کۆڕ و کۆمەڵ دەکرێن، ھەریەکەی ئامانجی خۆیان ھەنە ... (٤))) ڕەنگە مەبەستی ئێمەش ئەوە نەبێت ئیدیۆمەکان لە ڕووی پێکھاتە و دروستبوون و ئەو خەسڵەتانەی، کە ئیدیۆم لە خۆی دەگرێت، باسبکەین، بەڵکو دەمانەوێت وەک خوێنەرێک، ئاوڕ لەو پەرتووکە بدەینەوە، (ئیدیۆم لە ڕواندزێ و دەوروبەری(٥))، کە مەبەستی ئێمەیە. دوای خوێندنەوە و دڵخۆشبوون بە ھەبوونی ئەو جۆرە پەرتووکە. لێرەدا چەند سەرنج و تێبیینی خۆم، دەخەمە ڕوو، بە ئومێدی ئەوەی سوودبەخش بێت و جێگای خۆی بگرێت.\nیەکەم: دەبوایە ناونیشانەکەی، پەند و ئیدیۆم لە ڕواندز و دەوروبەری بوایە، چونکە بەشی زۆری ئەم پەرتووکە پەندە یان ئیدیۆمی ڕستەیین، بە نووسینی ئەم وشەیە، دەبووە ناونیشانێکی دروست بۆ پەرتووکەکە. ناونیشانی سەر بەرگەکەی (ئیدیۆم لە رواندزێ و دەوروبەری) نوسراوە. وەکوو لاپەڕەی یەکەم و پێناسەی پەرتووکەکە بە دروستی نووسراوە. ڕواندزێ و دەوروبەری بەیەکەو بنووسرێت, لە بەرگەکە ( و دەوربەری). پێویست ناکات بەو شێوەیە بنووسرێت.\nدووەم: دەبوایە سەرجەم پەندەکان بە ڕێزبەندی ئەبجەدی، بە پێی پیتەکان ڕیزکرابانە، وەکوو وشەکانی ناو فەرھەنگ. بۆ نموونە، ئەگەر لە ئیدیۆمی (ئاھیان نییە)، دەبوایە لە پیتی(ئ) بنووسرابایە، ئێستا دەبێ ھەموو پەرتووکەکە بگەڕیێت تا دەیدۆزیەوە، ئەم شێوازە ئاسانکاری بۆ خوێنەر دروست دەکات و یاسایێکی فەرھەنگیشە، دەکرا لەم پەرتووکەش پەندەکان و ئیدیۆمەکان لە یەکتر جیا بکرابانەوە. چونکە ھەموو پەندێک، ئیدیۆم نییە و ھەموو ئیدیۆمێکیش پەند نییە. نموونە: (کەری دێزە، چاولەدەر، کونەسە، چڕدۆ، حیزی حیلەی، ... ھتد،) ئەمانە ئیدیۆمن، زۆر بە ئاسانی دەتواندرێت لە پەندەکان جیابکرێنەوە، پەندەکانیش دیارن.\nلە پەندی١٤٣. دەڵێت: (ماری لە بنەی ھەریرە، جەم جەمەی نان و شیرە، ئەوی قامکانی...ە.).\nلە پەندی١٢٤. دەڵێت: (ێەی خۆ لێ بدات، ئاوەگرە بیت)، لە پەندی ٥٢٣. دەڵێت: (ێەی ھار)، لە پەندی ٧٣٧. دەڵێت: (سەگ ساحێبی خۆ نەناسیتۆ)، لە پەندی ٧٩٣. (کونە ێە)، لە پەندی ٦٥٩. دەڵێت: (ھێسکا بشکێنن گو کسۆکی تێدانە). من تەنھا قسە لە سەر وشەی (ێە، سەگ، کسۆک) دەکەم. ڕواندزی وشەی (سەگ) بەکار ناھێنن، وشەی (کسۆک) یان (سە) نەک (ێە)، نازانم بۆچی بە (ێ) عەربییتان نووسیوە، ((لە کوردیدا پێویست بە بەکارھێنانی (ێ) نییە، ئەگەرچی لە ھەندێ وشەی کوردیش وەک ئاخاوتن ھەبێت، وەکوو: ێباح و ێوبحی و ێاڵح و پاێ و چۆندە... لە دەربڕیندا لە ھەندێک وشەدا دەنگی (س) بووە (ێ)، وەکوو: ێۆدە و ێەگ و ێەڵتەنەت و ێەڵەتە و ێوڵتان و ێاڵ... پێویستە ھەموو ئەوانە، وەکوو(س) بنووسرێن و وەکوو ئەلەفۆنی دەنگی (س) مامەڵەیان لەگەڵدا بکرێت.(٧))) خو ئەگەر بڵێین (سە) کێشە نییە. لە ساغکردنەوەی وشەکان زۆر جار ئەو کەسەی دەڵێت وشەکان دەگۆرن، یان بە شێوەی زمانی نووسین دەڵێن.\nشەشەم: لە دوا لاپەڕەی پەرتووکەکە نوسراوە: (جەواد محەمەد نەورۆز، لە دایکبووی ساڵی ١٩٦٣) ڕاستیەکەی: (جەواد ساڵح نەورۆزە، باوکی ناوی محەمەد نییە، ساڵی لە دایکبوونی بریتییە لە ١٩٥٧)(٨).\nنۆیەم: ھەندێک وشە ھەیە لە ڕووی نووسین و ھەڵەی تایپ و ھەتا خاڵبەندیش زۆر کەموکورتی تێدایە، واتە ھەڵەی ھەڵەچن و رێزمانی وخاڵبەندی. لە کاتێکدا، لە بەرگی پەرتووکەکە نووسراوە، سێ کەس ھەڵەچنی بۆ کردووە، یەکێکیان خۆی خاوەنی پەرتووکی خاڵبەندییە، لەو بارەیەوە ئەزموونی ھەیە، بۆیە نەدەکرا ئەو ھەموو ھەڵەیە ڕووبدات. لە خوارەوە ئەو وشانەم دەستنیشان کردوون، بەڵکو بۆ پەرتووکیی (پی دی ئێف)، یان بۆ چاپی داھاتوو ھەڵەکان ڕاستبکەنەوە.\nپ٣٠٠. سوژن: سووژن. لە پەندی ٥٩٠. سووژن: سوژن. ئەگەر چی ئەم کێشەیە، ھی دوو (وو) ڕووبەڕووی زۆربەمان دەبێتەو. بە ڕای خۆم بۆ ھەندێک وشە لە ڕووی واتاوە کێشە دروست ناکات، وەکوو(سوژن و سووژن)، بەڵام بۆ ھەندێکی تر ھەڵەی مانای لێدەکەوێتەوە. لەم پەرتووکە، ئەم وشانەش بەرچاو دەکەون. وەکوو: (شو: شوو، قوت: قووت، توڕە، تووڕە، قون: قوون ... ھتد.) ماناکەیان دەگۆڕێت بە ھۆی زیاد و کەمی پیتێک.\nدەیەم: ھەڵەی پەڕاوێزوکان.\n٢. ھەمان سەرچاوە پێشوو. ل١٦.\n٧. ڕێنووسی خاڵبەندی، د. ھەڵمەت بایز، سەنتەری ھەندرێن بۆ زمان و توێژینەوەی کەلتووری/ زانکۆی سۆران، ٢٠٢٠، ل٢١-٢٢.


بە پێی یاسای نوێ بەشێکی زۆری پەرلەمانتارانی ئێستا لە کاندیدبوونەوە بێبەش دەبن\n2018-01-25 [08:12 AM]\nیاسا نوێیەکەی پەرلەمانی عێراق بۆ دیارکردنی کاندیدانی خولی ئەمجارەی پەرلەمان، بەشێکی زۆر لە پەرلەمانتارانی خولی ئێستا لە دووبارە خۆکاندیدکردنەوەیان بێبەش دەکات، چونکە یەکێک لە مەرجە سەرەکییەکان، دەبێت کاندیدا خاوەنی بڕوانامەی بەکالۆریۆس یاخود بەرزتر لە بەکالۆریۆسی هەبێت و ئەمەش ئاستەنگێکی گەورەی بۆ خۆکاندیدکردن دروستکردووە.\nبەگوێرەی ئامارێكی خشتەی چاودێری پەرلەمان لە خولی ئێستا ١٦٤ پەرلەمانتار خاوەن بڕوانامەی بەكالۆریۆسن و٩٠ ی دیکەشیان بڕوانامەی دبلۆمیان هەیە ، لەکاتێکدا٢١ پەرلەمانتار بڕوانامەی دیبلۆمی باڵا و٣٠ پەرلەمانتاری دیکە بڕوانامەی دکتۆرایان هەیە.\nمحەممەد کەربوولی، سەرۆکی حزبی حەل و پەرلەمانتاری سوننە، یەکێکە لەو پەرلەمانتارانەی بەهۆی نەبوونی بڕوانامەی بەکالۆریۆس ناتوانێت خۆی کاندید بکات، هەروەها خالید حەمەد مەفرەجی و نوورەلبیجاری، پەرلەمانتارانی سوننە بەهەمانشێوە ناتوانن دووبارە خۆیان کاندید بکەنەوە.\nسەرەڕای ئەوەی لایەنە شیعەکان کاریان بۆ هەموارکردنەوە و هاوتاکردنی بڕوانامەی حەوزەی عیلمی لەگەڵ بڕوانامەی بەکالۆریۆس کردووە، بەڵام لەگەڵ ئەوەشدا بەشێک لە پەرلەمانتارانیان بەهۆی نزمی بڕوانامەکەیان ناتوانن خۆیان کاندید بکەنەوە، لەنێویشیاندا هەریەک لە ئیبتیسام هاشم، پەرلەمانتار لەسەر بازنەی پارێزگای کەربەلا و کازم سەیادی و محەممەد سەیهود پەرلەمانتارانی دەوڵەتی یاسا هەن.\nلەنێو فراکسیۆنە کوردستانییەکانیش هەریەک لە ئاڵا تاڵەبانی، سەرۆکی پێشووی فراکسیۆنی یەکێتی نیشتمانی کوردستان ، بەهۆی بوونی بڕوانامەی دبلۆم و ئەمیرە کەریم حەمەلاو، پەرلەمانتاری پارتی دیموکراتی کوردستان لە مافی دووبارە خۆکاندیدکردنەوە بۆ خولی نوێی پەرلەمان بێبەش دەبن.\nجگە لە مەرجی بڕوانامە، پەرلەمانی عێراق مەرجی تەمەنی لە٣٠ ساڵ بۆ٢٨ ساڵ کەمکردەوە، کە ئەمەش رەنگە دەرفەت بۆ نەوەی نوێ بڕەخسێنێت بۆ ئەوەی بەشداری لە کێبڕکێی هەڵبژاردن بکات و پەرلەمانی داهاتووش ببێتە پەرلەمانێکی گەنجانە.\nئەم هەواڵە 1768جار خوێندراوەتەوە


هه‌واڵ - وێنه : به ئاماده‌بوونی جێگری سه‌رۆكی یانه بڕوانامه‌ی پشتێن ڕه‌ش به‌خشرایه پاڵه‌وانانی كاراتێی پێشمه‌رگه\nپاش ئه‌وه‌ی له هه‌ڵسه‌نگاندنی یه‌كێتی ناوه‌ندی كاراتێی عێراق توانیان هه‌نگاوێكی گرنگ ببڕن و ببنه خاوه‌ن پشتێن ڕه‌ش ، ئێواره‌ی ڕۆژی یه‌ك شه‌ممه 3 ی نیسانی 2022 و له نێو هۆڵی كاراتێی یانه‌ی وه‌رزشی پێشمه‌رگه و به ئاماده‌بوونی حاكم مه‌حمود ئه‌حمه‌د موراد جێگری سه‌رۆكی یانه‌ی وه‌رزشی پێشمه‌رگه و مامۆستا شێرزاد محه‌مه‌د سكرتێری یانه و مامۆستا ئیبراهیم قاسم ، خاتوو نه‌شمیل محه‌مه‌د و كاپتن ویسام بازگ ئه‌ندامانی ده‌سته‌ی كارگێڕی و دیار جه‌بار سكرتیری یه‌كیتی كاراتیی سلیمانی ، له مه‌راسیمێكی تایبه‌تدا بڕوانامه‌ی پشتێن ڕه‌ش و یاریزانانی سه‌ركه‌وتوو به‌خشرایه پاڵه‌وانانی پێشمه‌رگه .\nله‌و مه‌راسیمه‌دا و سه‌ره‌تا حاكم مه‌حمود ئه‌حمه‌د موراد جێگری سه‌رۆكی یانه‌ی وه‌رزشی پێشمه‌رگه وێڕِایی پیرۆزبایی له تیمی كاراتێی یانه‌كه‌یان بۆ ئه‌و سه‌ركه‌وتنه خۆشحاڵی خۆی پیشان دا كه تیمی كاراتێی یانه‌ی پێشمه‌رگه هه‌میشه له پێشه‌نگ بوون و زۆرترین یاریزانیان له پێكهاته‌ی هه‌ڵبژارده‌ی عێراق بووه .\nدواتر ئه‌رسه‌لان مورادی ڕاهێنه‌ری كاراتێی یانه‌ی پێشمه‌رگه به ناوی خۆی و ڕاهێنه‌رانی هاوكارانی سوپاسی به‌ڕێزان جێگری سه‌رۆك و سكرتێر و ئه‌ندامانی ده‌سته‌ی كارگێڕی كرد كه له نزیكه‌وه هه‌وڵ ده‌ده‌ن و پاڵپشتی تیپه‌كه‌یانن بۆ به‌ره‌و پێشچونیان .\nپاشان و دیار جه‌بار سكرتێری یه‌كێتی كاراتێی سلێمانی له وته‌یه‌كدا سوپاسی كارگێڕی یانه‌ی پێشمه‌رگه‌ی كرد كه هه‌میشه پاڵپشتی له تیپی كاراتێی یانه‌كه‌یان ده‌كه‌ن و بونه‌ته سومبولی كاراتێ له شاری سلێمانی دا و به بۆنه‌ی ئه‌و سه‌ركه‌وتنانه‌ی تیپه‌كه‌شیان چه‌پكه گوڵی پیرۆزبایی به‌خشییه به‌ڕێز حاكم مه‌حمود ئه‌حمه‌دی جێگری سه‌رۆكی یانه‌ی پێشمه‌رگه .\nدواتر جێگری سه‌رۆكی یانه‌ی پێشمه‌رگه بڕوانامه‌ی پشتێن ڕه‌شی به‌خشییه هه‌ردوو یاریزانی خونچه ، ئیلان ئومێد محه‌مه‌دی ته‌مه‌ن 11 ساڵ و ڕه‌وێن یادگار كه‌ریمی ته‌مه‌ن 9 ساڵ و هه‌روه‌ك له‌و مه‌راسیمه‌دا ته‌واوی سه‌ركه‌وتوان بڕوانامه‌ی پشتێن ڕه‌ش و گۆڕینی پشتێنه‌كانیان پێبه‌خشرا .\nڕاپۆرت - وێنه : شڤان و هاوڕێكانی له یانه‌ی پێشمه‌رگه پێكهاته‌ی یه‌كه‌می هه‌ڵبژارده‌ی عێراق\nبه وێنه : پاڵه‌وانێتی شه‌تڕه‌نجی سلێمانی\nیارییه‌كه‌ی لاوه پێشمه‌رگه‌كان و دیاله له وێنه‌دا\nدیمه‌نی یارییه‌كانی لاوانی دهۆك و پێشمه‌رگه له وێنه‌دا ببینه\nله وێنه‌دا دیمه‌نه‌كانی یاری نێوان تازه‌پێگه‌یشتوانی ئاشتی و پێشمه‌رگه


�هه‌نگاو به هه‌نگاو�\n�هه‌نگاو به هه‌نگاو� به‌رنامه‌یه‌که بۆ منداڵان و هه‌رزه‌کاران، فێری چڵەوگرتنی تووڕەیی و ناسینی هه‌ست و ڕه‌فتاری جڤاکییان ده‌کات. ئه‌م به‌رنامه‌یه ساڵی 1992 له‌لایه‌ن Committee for Children ی ئه‌مریکایی، له شاری Seattle به ناوی SecondStep داڕێژرا. له‌و ده‌مه‌وه له چه‌ندین فێرگه‌ی وه‌ڵاتانی دونیادا کاری پێ ده‌کرێت.\nکۆمه‌ک له (ساڵی 2005 ) وه په‌یوه‌ندی له‌گه‌ڵ CFC سازکردووه، خه‌ریکی ته‌رجه‌مه و پیاده کردنی هه‌نگاو به هه‌نگاوه. جگه له کوردستان، CFC له پازه (15) وه‌ڵاتی دیکه هاوکاری هه‌یه و هاوکارانیان له هه‌زاران فێرگه‌ی وه‌ڵاته‌کانیاندا به‌رنامه‌ی SecondStep به زمانی خۆیان ده‌ڵێنه‌وه.\nمامۆستایەک، کارتێکی وانەی هەنگاو بە هەنگاو، نیشانی فێرخوازەکان دەدات ، لە ئەمریکا، ماڵپەڕی CFC\nبەرنامەی هەنگاو بەهەنگاو لە فێرگەی ڕۆژگار، لە کەندەکەوە، ساڵی ٢٠٠٦\nهه‌ر له به‌رایی ته‌مه‌نه‌وه ده‌بێت پێش به هه‌ڵسوکه‌وتی دڕ بگیرێت. هه‌نگاو به هه‌نگاو له ته‌مه‌نی چوار ساڵییه‌وه ده‌ست پێ ده‌کات. بناخه‌یه‌کی باش لای منداڵ ساز ده‌کات بۆ پێش گرتن له ه‌فتاری دڕ و هه‌روه‌ها بۆ هاندانی ڕووه‌و هاوکاریی دۆستانه. توانای جڤاکی و هه‌سته‌کیی به‌رز، له هه‌موو بوارێکدا و له هه‌موو پله‌کانی ژیاندا، ده‌رفه‌تی سه‌رکه‌وتن هه‌موار ده‌که‌ن.\nهه‌نگاو به هه‌نگاو ئامرازێکه منداڵ له‌گه‌ڵ هونه‌رگه‌لی جڤاکیی گرنگ ڕاده‌هێنێ و توانای هه‌سته‌کییان سه‌رده‌خات. له‌م به‌رنامه‌یه‌دا منداڵ فێری جڵه‌وگرتنی هه‌سته‌کانی خۆی، ده‌رک کردنی به‌رانبه‌ر و چاره‌ی کێشه ده‌بێت.\nمنداڵێکی کەندەکەوە، وێنەی چەند هەستێکی خۆی دەکێشێت،( پێکەنین، توڕەیی،خەمباری) ساڵی ٢٠٠٦\nهه‌ڵسوکه‌وتی جڤاکی پێویستی به توانا و هونه‌ری تایبه‌تی هه‌یه، بۆ نموونه دیاری کردنی هه‌ستی خۆ و هه‌ستی به‌رانبه‌ر، ڕێز گرتن و سنگفره‌اونی. له هه‌نگاو به هه‌نگاودا جه‌خت له‌سه‌ر ئه‌م چه‌مکانه‌ی خواره‌وه ده‌کرێت:\nبه‌شی به‌رانبه‌ر بده‌یت و هاوکاریی بکه‌یت،\nڕێزی ڕێسا بگریت، ڕوانگه‌ی به‌رانبه‌ر بگریت و په‌ی به هه‌سته‌کانی به‌ریت،\nپێشان دانی په‌رۆشی،\nخۆ ڕوون کردنه‌وه و خۆ نواندن و ده‌ربڕینی دیدی خۆ،\nهه‌ڵوێست گرتن و ڕووبه‌ڕووبوونه‌وه‌ی فشاری گه‌له،\nبه‌رپرسایه‌تی و په‌یمانڕاگرتن،\nڕێز گرتن له کار و ماڵی خه‌ڵک.\nهه‌نگاو به هه‌نگاو چۆن پیاده ده‌کرێت؟\nسه‌ره‌تا مامۆستا له کارت و نامیلکه و فیلمه‌کانی به‌رنامه‌که ورد ده‌بنه‌وه. ته‌واو شاره‌زای هونه‌ر و شێوازی وانه‌گوتنه‌وه‌ی ده‌بن. ڕاهێنەری تایبه‌ت خولی ڕێنوێنی بۆ مامۆستاکان ساز ده‌کات. ئه‌م ڕاهێنه‌رانه له‌لای CFC خولی تایبه‌تیان له‌م بابه‌ته‌دا دیوه.\nوانه‌کانی �هه‌نگاو به هه‌نگاو� کراونه‌ته کارت. هه‌ر کارته بۆ هه‌فته‌یه‌ک. دیوێکی کارته‌که فۆتۆیه‌کی ڕه‌شوسپییه، ئه‌میان رووی له منداڵان ده‌بێت. دیوی دووه‌م نووسینه ده‌رباره‌ی ئه‌و فۆتۆیه. نووسینه‌که ساختارێکی دیاریکراوی هه‌یه و سه‌رله‌به‌ری به‌رنامه‌که ده‌گرێته‌وه. مامۆستا له ڕێی ئه‌م نووسینه‌وه وانه‌که‌ی خۆی ده‌ڵێته‌وه. وانه‌کان شێوازی فێرکاریی هه‌مه‌ڕه‌نگی وه‌ک ڕۆڵوازی (نواندن)، گۆرانی، فیلمی ڤیدیۆ، کتێب و گفتوگۆ ده‌گرنه‌به‌ر.\nنموونه‌ی كارته‌كانی �هه‌نگاو به هه‌نگاو� کەندەکەوە، ساڵی ٢٠٠٦\nمنداڵێکی فێرگەی کۆسرەت، لە کۆیە، پلاکارتێکی بۆ ڕاهێنانی هاوسۆزی، هەنگاو بە هەنگاو کێشاوە، ساڵی ٢٠١١\nمنداڵانی پۆلی چوارەمی بنەڕيتی فێرگەی کۆسرەت، لەگەڵ مامۆستاکەیان، خەریکی وانەی هەنگاو بە هەنگاون. ساڵی ٢٠١١\nتێکڕا کتێبەکانی (( هەنگاو بە هەنگاو )) شەش(6) بەرگن و لەگەڵ هەر بەرگێدا کتێبێکی ڕێنمایی بۆ مامۆستاو فێرکار تێدایە\nبه‌رگی زارۆخانه(بۆ قۆناخی زاڕۆخانە)\nبه‌رگی یه‌كه‌م ( بۆ پۆلی یەک)\nبه‌رگی دووه‌م( بۆ پۆلی دوو)\nبه‌رگی سێیه‌م (بۆ پۆلی سێ)\nبه‌رگی چواره‌م(بۆ پۆلی چوار)\nبه‌رگی پێنجه‌م(بۆ پۆلی پێنج)\nبۆ زانیاری زیاتر، سەردانی ماڵپەڕی http://www.cfchildren.org/second-step.aspx بکە.\nکەریم مستەفا، بەرگی دووەمی هەنگاو بە هەنگای لە ئینگلیزییەوە کردووە بە کوردی.


CESK Online Form\nفۆڕمی تۆمارکردنی قوتابی\nقوتابخانەی کامبریجی نێودەوڵەتی\nهه لبژاردنی زمان\nقوتابخانەکە دیاری بکە\nCIS - Kurdistan CIS - Capital CIS - Hawler CIS - Pirmam CIS - Sulaimany\nناوى قوتابى *\nبەروارى لە دایك بوون *\nناونیشانی ماڵەوە *\nتۆمارکردن بۆ پۆلی *\nشوێنى لە دایك بوون\nزمانی ئاخاوتن لە ماڵەوە\nمنداڵەكەت لە هیچ لقێكى دیكەى قوتابخانەى كامبریجى نێودەوڵەتى ناوى تۆمار كردووە؟\nئەگەر بەڵێ , لەكامە لق ؟\nهۆكارى وازهێنانەكە چی بوو؟\nئایا منداڵەكەت هیچ لەم ئەستەنگیانەی هەیە؟\nخاوەن پێداویستى تایبەت\nكیشەی قسە كردن\nئایا منداڵەكەت چارەسەرى پزیشكى وەردەگرێت ؟\nئەگەر بەڵێ , تكایە دیارى بكە\nناوى تەواو *\nپلەى نزیكى لە قوتابیەوە\nژ. مۆبایلى كار\nئایا دایك و باوكى قوتابى زمانى ئینگلیزى دەزانن ؟\nئایا ئەگەر جیابونەتەوە كێ چاودێرى منداڵەكە دەكات؟\nپەسەندترین تۆڕە کۆمەڵایەتیەکان\nخوشك و برا یا كەس وكار كە تومار كراون لە كامبریدج\nزانیارى بۆ حاڵەتى پێویست\nلە حاڵەتى پێویستیدا , پێت باشە قوتابخانە پەیوەندى بە كێ بكات؟\nپلەى نزیكى لە قوتابى *\nژمارە مۆبایل *\n* ئایا پێویستتان بە خزمەتگوزارى خواردن هەیە؟\n* ئایا پێویستتان بە هێلی گواستنەوە ی قوتابخانە هەیە؟\nئەگەر پێویستت بە هێڵى گواستنەوە نەبوو بۆ منداڵەكەت , تكایە ئەم زانیارییانەى خوارەوە پڕبكەرەوە بوَ ئەوكەسەى كەهاتووچوَ بە منداڵەكەت دەكات؟\nپلەى نزیكى لە قوتابى\nبڕی پارەی تاقیکردنەوە (هەڵسەنگاندنی ئاستی قوتابی)\n* بڕى 50 دۆلارى ئەمریكى پێویستە بدرێت لە بڕى تاقیكردنەوەى هەڵسەنگاندنى ئاستى قوتابى پێش ئەوەى قوتابى دەست بە تاقیكردنەوەكە بكات, وە ئەو بڕە پارەیە ناگەڕێندرێتەوە لە هەردوو حاڵەتى وەرگیران یان وەرنەگیرانى قوتابى. (تاقیكردنەوەى هەڵسەنگاندنى ئاستى قوتابى)ئاستى ئێستاى منداڵەكەت دیارى دەكات . وە كاتێكیش ئاستەكەى دەستنیشان كرا ,پاشان پشكنین بۆ كورسی خوێندن دەكەین بەگوێرەى ئاستى/پۆلى شیاوى خۆى . ئەگەر هاتوو ئاستەكەى وەكو پێویست نەبوو یاخود هیچ جێگایەك نەبوو لە پۆلدا , قوتابخانەى كامبریجى نێودەوڵەتى ناتوانێ بەردەوامى بە پڕۆسەى تۆماركردن بدات.\nكرێ ى خوێندن\nساڵى ئەكادیمى پۆلەكان\nكرێ ى خوێندنى ساڵانە\nباخچەى ساوایان تاكو پۆلى 9 $2900\nپۆلى 12 و پۆلى 11 و پۆلى 10 $3500\n* منداڵى دووەم و سێیەم و چوارەم, بە رێژەى %10 دەبەخشرێن لە كرێ ى خوێندن.\n* بڕى 1000 دۆلارى ئەمریكى بۆ تۆماركردن پێویستە بدرێت ، وەكو قیستى یەكەم بۆ دابین كردنى كورسى خوێندن بۆ ساڵى خوێندنى ئەكادیمى , وە ئەم بڕە پارەیە ناگەڕێندرێتەوە.\n* وە پێویستە قستى دووەمى %50 خوێندن بدرێت لە 01/09/2021\n* وە پێویستە قستى سێیەمى %75 خوێندن بدرێت لە 01/12/2021\n* پێویستە قستی چوارەم و کۆتایی %100 خوێندن بدرێت لە 01/02/2022\n* بۆ هەر دواكەوتنێك لە رێكەوتەكانى قیستەكان ئەوا بڕى ( 5 ) پێنج دۆلارى ئەمریكى بۆ هەر رۆژێك دەخرێتە سەر هەژمارى منداڵەكەت. و ئەگەر ئەم بارە بەردەوام بوو ئەوا قوتابی بۆ سالی خوێندنی داهاتوو ناونوس ناكرێتەوە..\n* ئەگەر هاتوو كرێ ى خوێندن لە كاتى خۆى نەدرێت , قوتابخانەى كامبریجى نێودەوڵەتى بە مافى خۆى دەزانێ رێگەنەدات بە ئامادەبوونى ڕۆژانەى قوتابى لە قوتابخانە, بێبەشبوونى لەوەرگرتنەوەى ئەنجامى تاقیكردنەوەكان, بێبەشبوونى لە بڕوانامەى ڕاپۆرتى وەرز . ئەگەر هاتوو ئەمە بابەتێكى بەردەوام بوو , ڕەنگە ببێتە هۆى ڕێپێنەدانى دووبارە تۆماركردن بۆ ساڵى خوێندنى داهاتوو\nبڕى پارەى ساڵانە\nباخچەى ساوایان - پۆلى 6 $300\nپۆلى 7 - پۆلى 12 $500\nپارەى جل و بەرگ\nباخچەى ساوایان- پۆلى 9 $100\n* پێویستە بڕى پارەى جل و بەرگ لە سەرەتاى ساڵى خوێندن بدرێت.\nبڕى پارە ئارەزوومەندانەكانى تر\nساڵی ئەکادیمی (بە دۆلار)\nگواستنەوە (ساڵانە) باخچەى ساوایان - پۆلى 12 $600 – $700\nخواردن (نانى بەیانى و نانى نیوەڕۆ) باخچەى ساوایان - پۆلى 12 $500\nلیستی داواکاری بۆ پێشکەشکردن\nكۆپیەك لە ناسنامەی باری شارستانی / پاسپوَرت*


ئەحمەد دیدات - ویکیپیدیا، ئینسایکڵۆپیدیای ئازاد\nئەحمەد دیدات (لە دایکبووی: ١ی تەمموز ١٩١٨ لە ھیندستان - مردووی: ۸ی ئاب ٢٠٠٥ لە ئەفریقای باشوور) نووسور و بانگخوازیضکی ئیسلامی ھیندی بووە.\nشێخ ئەحمەد دیدات\n١ی جووڵای ١٩١٨\nگوندی تاد کشینار لە ویلایەتی سوارات لە ھیندستان\n٨ی ئۆگەستی ٢٠٠٥\nفیرولام لە ئیقلیمی (کوازولوناتال) ئەفریقای باشوور\nخەڵاتی مەلیک فەیسەڵی نێودەوڵەتی\n٢ چالاکی و کارکردن\nناوی تەواوى (ئەحمەد حوسەین دیدات)ە، لە ساڵی ١٩١٨ی زایینی لە شاری (تادکیشنار) ولایەتی سواراتی ھیندی لە بنەماڵەیەکی ھەژار و کەمدەست لە دایکبووە. پاشان بارى کرد بۆ (باشووری ئەفەریقا) لە ماوەیەکی کەم پاش لە دایک بوونی، کاتێک تەمەنی گەیشتە (٩) ساڵ دایکی وەفاتی کرد و ئەویش کۆچی کرد بۆ لای باوکی لە ساڵی ١٩٢٧ی زاینی. قوتابخانەی لە تەمەنی (١٠) ساڵی دا دەست پێ کرد تاکو پۆلی شەشەمی تەواو کرد، بەڵام لەبەر کەمدەرامەتی و ھەژاری خێزانەکەی فشارێکی زۆری خستە سەر ئەوەی کە نەتوانێت بە ڕێک و پێکی بواری خوێندی تەواو بکات.\nباوکی بەرگدروو بوو لەبەرنەبوونی کۆچی کرد بۆ خوارووی ئەفەریقا لە ساڵانی بیستی سەدەی بیست دا. لەساڵانی پەنجادا یەکەم نووسینی بڵاوکردەوە بەناوی "ئایە پەرتوکی پیرۆز ووتەکانی خودان" پاشان چەندەھا نوسراوی تریشی بەسەرتاسەری دنیادا بڵاوکردەوە ئەمە بێجگە لە ( ٢٣٥ ) وتووێژ و وتار کە لە چەندەھا وڵاتی دنیادا داوێتی. لەساڵی ١٩٨٦دا خەڵاتیمەلیک فەیسەڵی جیھانی بۆ خزمەتی ئیسلامی وەرگرت لە بەر ئەو ڕۆڵە گرنگەی کە لە جیھاندا بینی بۆ خزمەتی ئیسلام، دیدات پاش ٣٣ جار ھەوڵ دان و داواکردن بۆ ژن ھێنان ڕِێی کەوت لە ئافرەتێک بەناوی "حواْ حسێن" کە دوو کوڕ و کچێکی لێی بوو، یەکەمیان ئیبراھیمی کوڕیەتی کە لە ئەمەریکا یە و دووەمیان "ڕوقیە"ی کچێتی کە چەند ساڵ پێش وەفاتی خۆی مردووە، سێ یەمیان "یوسف"ە کەبەردەوام لەگەڵ باوکی بوو.\nدیدات سەبارەت بە ڕێز گرتن لە ھاوسەرەکەی بە منداڵەکانی دەوت:\n«ھەمووڕۆژێک دایکتان لە ژیاندا بێت لەگەڵماندا ئەو ڕۆژە ڕۆژی لە دایک بوون و جەژنمانە»\nئەمە بێجگە لەوەی کەبە ھاوسەرەکەی دەوت ( دایکی دایکان ).\nلە ساڵی ٢٠٠١ کۆمەڵێ ڕۆژنامەنوسی ئەمەریکا سەردانیان کرد و لە پرسیارێکدا وتیان:\nئەگەر سەرۆکی ئەمەریکا بویتایە پاش ١١ی سێپتەمبەر چیت دەکرد؟ لە وەڵام داوتی:\n«بە ئیسرائیلی جگەرگۆشەم دەوت کە دادوەر بێت لە گەڵ فەڵەستینیەکاندا و ئەوەنەکات کە ئێستا بەرامبە فەلەستینەکان دەیکات.»\nچالاکی و کارکردندەستکاری\nدەستی بە کارکردن کرد لە ساڵی ١٩٣٤ی زایینی و خەریکی فرۆشیاری بوو لە دووکانێکی خواردەمەنی، پاشان بوو بە شۆفێری ئۆتۆمۆبیلی بارگواستنەوە لە کارگەیەکی کەلوپەلی ناو ماڵ، پاشان وەک کارمەندێک نووسەر لە ھەمان کارگە دامەزرا، بە ھۆی لێھاتن و جوامێری خۆیەوە پلەی لە کارگەکە دا بەرز بوویەوە ھەتا گەیشتە لێپرسراوی گشتی کارگەکە واتا پلەی بەڕێوبەر وەرگرت.\nلە کۆتای چلەکاندا (ئەحمەد دیدات) توانی چەند دەورەیەک بەدەست بێنێت مەشقی سەرەتای بۆ پێھێنانی دەزگای (ڕادیۆ) کاری ئەندازیاری کارەبایی و کاروباری ھۆنەری تر لە و بوارەدا، پاش ئەوی کە توانی پارەیەک کۆبکاتەوە کۆچی کرد بۆ (پاکستان) لە ساڵی ١٩٤٩ی زاینی، بۆ ماوەکی لە و خەریکی ڕێکخستنی کارگەی چنین بوو. (ئەحمەد دیدات) توانی خێزان پێکوە بنێت و ببێتەوە خاوەنی دوو کوڕ و کچێک، پاشان (ئەحمد دیدات) بۆ جارێکی تر گەڕایەوە بۆ (باشووری ئەفەریقا) پاش سێ ساڵ بۆ ئەوەی کە شوناس نامەی ئەوێی لە دەست نەدا. لەگەڵ ئەوەی کە لە دایک بووی ئەوێش نەبوو. بەگەڕانەوەی بۆ (باشووری ئەفەریقا) لێپرسراوی ھەمان کارگەیان پێبەخشیەوە کە لەوەو پێش کاری تێدا دەکرد ئەویش کارگەی کەلوپەلی ناوماڵ بوو. لە سەرەتای پەنجاکاندا یەکەم نوسراوی خۆی دەرکرد لە ژێر ناونیشانی : (پەرتوکی پیرۆز چی ووتوە دەربارەی پەیامبەری ئیسلام؟)، پاش ئەو کتێبەی بەناوبانگترین نووسراوەی تر خۆی دەرکرد لە ژێر ناونیشانی(ئایا کتێبی پیرۆز وتەی خوایھ؟). لە ساڵی ١٩٥٩ی زاینی (ئەحمد دیدات) دەستی لە کار کردن کێشایەوە بۆ بانگەواز بۆ ئاینی ئیسلام ئەوە بوو لەو ماوەیە دا بانگەشەی گفتوگۆی دەکرد و داوای ڕوو بەڕوو بوونەوەی دەرکرد دەرھێنای ڕاستی یەکان و پوچەڵکردنەوەی گۆمان و گومڕابوونەکان کە خاوەن کتێبە ئاسمانی یەکان دوای کەوتوون و بونەتە چەواشە کردنی خەڵک و وونکردنی ڕاستیەکان. لەو ماوەیە چەندەھا کۆڕی تایبەت و گشتی گێڕاو لەگەڵ گەورە پیاونی گاوڕ کە پێیان دەوترێت لەنموونەیان کلارک و جیمی سواجارت و ئەنیس شروش. (ئەحمد دیدات) ھەڵسا بە دامەزراندی پەیمانگایەکی تایبەتی بە (ئاشتی) بۆ دەرکردنی بانگەواز کاری بانگەوازی کرد، وە ڕێکخراوێکی کیشوەری بۆ بانگەوازی ئیسلامی لە شاری (دیربان) لە (باشووری ئەفەریقا). (ئەحمەد دیدات) توانیویەتی زیاتر لە (بیست) پەڕتوک بنوسێتەوە و لەچاپیان بدات کە ئەمڕۆ بە ملیۆنەھا خەڵک لێکۆڵینەوەی لەسەر پەرتوکەکانی ئەکەن ، کاریگەری ئەم لەسەر مووسڵمانانی ئێستا ماوەو سوود لەکۆڕ و وتووێژەکانیشی وەردەگیرێت لەسەر ئەم کارە جوامێری و ماندونەناسانەی شێخ (ئەحمەد دیدات) توانی خەڵاتی (مەلیک فەیسەڵی جیھانی) بەدەست بێنێت لە ساڵی ١٩٨٦ی زاینی _(جائزة الملک فیصل العالمیة لخدمة الإسلام).\nنەخۆش کەوتن و ماڵئاوای کردنی شێخ (ئەحمەد دیدات). لە ساڵی ١٩٩٦ی زاینی دا شێخ (ئەحمەد دیدات) توشی نەخۆشی (شەلەل) ھات لە تەواوی ئەندامەکانی بەتەنھا (دەماغی) بە ساغ مابوو، لەو کاتەوە ئیتر شێخ کەوتە ژیر جێگاو نەیی توانی کە دەوام بدات بەو بانگەوازە ماندونەناسەی کە لە ڕێگای سەکەوتنی وتەی حەق و دینی ئیسلامی پیرۆز دا دەیکرد. لە وکاتە بوو کە لە (أسترالیا) گەڕایەوە وە ھەوڵی ئەوەی ئەدا کە وەڵامی ئەو نامانەی ئەدایەوە کە ھاتبوو بۆی کە ڕۆژانە ژمارەی نامەکان ئەگەیشتە (٥٠٠) نامە بێجگە چەندەھا تەلەفۆنات کە بۆی دەکرا و وە (فاکس) کە بۆی دەھات چ لە ڕێگای تەلەفۆنەوە یان لە ڕێگای تۆڕی ئەنتەرنێتەوە. وە شێخ (ئەحمەد دیدات) زۆر بە شێوەیەکی جوان لەگەڵ خێزانەکەیدا ئەیان توانی وەڵامی ئەو نامە و وتە و نوسراوانە بداتەوە کە ڕووی تێ دەکردن وە زمانێکی تایبەتیان ھەبوو بۆ وەڵام دانەوەیان. وە لە و دەمەی کە توشی (شەلەل)ەکە ھات خێزانەکەی کە ناوی خاتوو(حوا) بوو زۆر خزمەتی دەکردن وە بەدەور و پشتی دا دەھات ھەتا ئەو کاتەی کە ماڵئاوای بکات و دونیا بە جێ بھێلێت، بەڵام پێش وەفاتی شێخ (ئەحمەد دیدات) نێرایە وڵاتی عەرەبی سعودیە بۆ چارەسەر کردن، وە بۆ ماوەیە چارەسەر کرا لەوێ پاشان گەڕایەوە بۆ (باشووری ئەفەریقا) وە بۆ دوا جار لەوێ ماڵ ئاوای کرد لە بەرواری (٠٨/٠٨/٢٠٠٥) لە تەمەنی (٨٧) ساڵیدا لە ماڵەکەی خۆی لە ناوچەی (فیرولام) لە ئیقلیمی (کوازولوناتال) لە (باشووری ئەفەریقا) دا لە دوای ئەو ماوەیەکی درێژ کە بە نەخۆشی مابوەوە، شێخ (ئەحمەد دیدات) ھەتا ھەتایە بووە بەڵگەیەک لەسەر (نەصراییەکان).\nبەشێک لە پەرتووکەکانی:-\nکتێبی پیرۆز چی ووتووە دەربارەی پەیامبەری ئیسلام؟\nئایە کتێبی پیرۆز ووتەکانی خودان؟\nھەڵبژاردە The Choice\nقورئان ، وە موعجیزەکانی قورئان\nمەسیح لە ئیسلامدا\nعەرەب و جوولکە شەڕ یان ئاشتی؟\nمەحەممەد گەورەترینە Muhammad The Greatest\nپەرتووکی سەرفرازی لەنووسینی ئەندازیار عوسمان\nماڵپەڕی ئەحمەد دیدات\nوەرگیراو لە «https://ckb.wikipedia.org/w/index.php?title=ئەحمەد_دیدات&oldid=783601»\nدواجار لە ١٥:١٥ی ١١ی ئایاری ٢٠٢١ دەستکاری کراوە\nئەم پەڕەیە دواجار لە ١٥:١٥ی ١١ی ئایاری ٢٠٢١ نوێ کراوەتەوە.


هەوڵ بۆ چارەسەری كێشەكان\nچوار شاندی هەرێمی كوردستان سەردانی بەغدا دەكەن\n801 جار خوێندراوه‌ته‌وه\nچوار شاندی هەرێمی كوردستان سەردانی بەغدا دەكەن، ئەوەش بەئامانجی چارەسەركردنی ئەو كێشانەی لەنێوان هەرێم‌و حكوومەتی ناوەندیدا هەن .\nسەرچاوەیەكی ئاگادار باسی لەوە كردووە، كە شاندێكی باڵای وەزارەتی بازرگانی و پیشەسازی حكومەتی هەرێم لەم نزیكانە سەردانی بەغدا دەكات بۆ چارەسەركردنی كێشەكانی پەیوەست بە دانی مۆڵەتەكانی هەناردە و هاوردەكردن ، ئەوە جگە لەوەی لەماوەی دوو هەفتەی داهاتوودا شاندێكی بەڵێندەرانی هەرێم دەچنە بەغدا .\nئەو سەرچاوەیە باسی لەوەش كردووە، كە شاندێكی بەریوەبەرایەتی گشتی باجەكانی هەرێم لەماوەی مانگی داهاتوودا سەردانی بەغدا ، ئەوە جگە لەوەی بەم نزیكانە شاندی ئەنجوومەنی باڵای نەوت و غازی هەرێم بەمەبەستی چارەسەركردنی كیشەكانی پەیوەست بە هەناردەكردنی نەوتی هەرێم سەردانی بەغدا دەكات .\nماوەی چەند ساڵێكە لەسەر چەند پرسێكی جیاواز كێشەو ئاڵۆزی لەنێوان هەولێرو بەغدا هەیە، كە لەئێستادا هەوڵەكان بۆ چارەسەركردنی ئەو كێشانە چڕكراونەتەوەو لەچەند بوارێكیش گەیشتوونەتە رێككەوتن.